Kannada-LLM-Labs/Wikipedia-Kn huggingface dataset:
ಠೇಕುವಾ

ಠೇಕುವಾ (ಠೋಕ್ವಾ ಅಥವಾ ಠೇಕರಿ ಎಂದೂ ಕರೆಯಲ್ಪಡುತ್ತದೆ) ಭಾರತೀಯ ಉಪಖಂಡದ ಒಂದು ಒಣ ಸಿಹಿತಿನಿಸಾಗಿದೆ. ಇದು ಬಿಹಾರ, ಝಾರ್ಖಂಡ್, ಪಶ್ಚಿಮ ಬಂಗಾಳ, ಪೂರ್ವ ಉತ್ತರ ಪ್ರದೇಶ (ಪೂರ್ವಾಂಚಲ) ಮತ್ತು ನೇಪಾಳದ ತೆರಾಯಿ ಪ್ರದೇಶದಲ್ಲಿ ಬಹಳ ಜನಪ್ರಿಯವಾಗಿದೆ.

ಛಠ್ ಪೂಜೆಯಲ್ಲಿ ಠೇಕುವಾ ದೇವರಿಗೆ ಅರ್ಪಿಸಲಾದ ಪೂಜ್ಯ ಪ್ರಸಾದವಾಗಿದೆ. ಈ ಸ್ಥಳಗಳಲ್ಲಿ ಇದನ್ನು ಶತಮಾನಗಳಿಂದ ಸಿಹಿ ತಿನಿಸಾಗಿ ಬಳಸಲಾಗಿದೆ.

ಠೇಕುವಾದ ಮುಖ್ಯ ಘಟಕಾಂಶಗಳೆಂದರೆ ಗೋಧಿ ಹಿಟ್ಟು, ಸಕ್ಕರೆ ಪಾಕ ಮತ್ತು ತುಪ್ಪ. ಕೆಲವೊಮ್ಮೆ ಸಕ್ಕರೆಗೆ ಪರ್ಯಾಯವಾಗಿ ಬೆಲ್ಲವನ್ನು ಬಳಸಬಹುದು. ಹಿಟ್ಟನ್ನು ಈ ನಾಲ್ಕು ಮುಖ್ಯ ಘಟಕಾಂಶಗಳನ್ನು ಬಳಸಿ ತಯಾರಿಸಲಾಗುತ್ತದೆ ಮತ್ತು ರುಚಿಯನ್ನು ಹೆಚ್ಚಿಸಲು ಏಲಕ್ಕಿಯನ್ನು ಸೇರಿಸಬಹುದು. ಕೆಂಪು ಮಿಶ್ರಿತ ಕಂದು ಬಣ್ಣ ಬರುವವರೆಗೆ ಹಿಟ್ಟನ್ನು ತುಪ್ಪ ಅಥವಾ ವನಸ್ಪತಿ ತೈಲದಲ್ಲಿ ಕರಿಯಲಾಗುತ್ತದೆ. ಇದು ಬಿಸಿಯಾಗಿದ್ದಾಗ ಮೃದುವಾಗಿದ್ದು ತಣ್ಣಗಾದ ನಂತರ ಗಟ್ಟಿಯಾಗುತ್ತದೆ. ಇದಕ್ಕೆ ಯಾವುದೇ ಸಂರಕ್ಷಕ ವಸ್ತುವಿನ ಅಗತ್ಯವಿಲ್ಲ ಮತ್ತು ತಿನ್ನುವ ಸಲುವಾಗಿ ಇದನ್ನು ಹಲವಾರು ದಿನ ಸಂರಕ್ಷಿಸಿಡಬಹುದು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Recipe

ಸಿಹಿ ತಿನಿಸುಗಳು
ಲಾ ಗಾರ್ಡನ್

ಲಾ ಗಾರ್ಡನ್ ಭಾರತದ ಅಹ್ಮದಾಬಾದ್‍ನಲ್ಲಿರುವ ಒಂದು ಸಾರ್ವಜನಿಕ ಉದ್ಯಾನವಾಗಿದೆ. ಈ ಉದ್ಯಾನದ ಹೊರಗಡೆಯಿರುವ ಮಾರುಕಟ್ಟೆಯು ಸ್ಥಳೀಯರು ಮಾರಾಟಮಾಡುವ ಕರಕುಶಲ ವಸ್ತುಗಳಿಗೆ ಬಹಳ ಜನಪ್ರಿಯವಾಗಿದೆ. ಈ ಉದ್ಯಾನದ ಬದಿಗಿರುವ ರಸ್ತೆಯು ಎಲ್ಲ ಬಗೆಯ ಆಹಾರ ವಸ್ತುಗಳನ್ನು ಮಾರಾಟಮಾಡುವ ಬೀದಿ ವ್ಯಾಪಾರಿಗಳಿಂದ ತುಂಬಿರುತ್ತದೆ.

ಲಾ ಗಾರ್ಡನ್‍ನ ಖಾದ್ಯ ಮಾರುಕಟ್ಟೆಯನ್ನು ಕ್ರಮಬದ್ಧಗೊಳಿಸಲಾಗುವುದು. ವಿನ್ಯಾಸ ಮತ್ತು ನೀತಿಯನ್ನು ಸಿದ್ಧಗೊಳಿಸುವಂತೆ ಪೌರಾಯುಕ್ತರನ್ನು ಸ್ಥಾಯಿ ಸಮಿತಿಯು ಕೇಳಿಕೊಂಡಿದೆ. ಕ್ರಮಬದ್ಧಗೊಳಿಸುವಿಕೆಯು ಉದ್ಯೋಗವನ್ನು ಸೃಷ್ಟಿಸಲು ನೆರವಾಗುವುದು ಮತ್ತು ಅಲ್ಲಿ ಬಡಿಸಲಾದ ಆಹಾರದ ಗುಣಮಟ್ಟದ ಮೇಲೆ ಸೂಕ್ಷ್ಮವಾದ ಗಮನವಿರಿಸಲು ಪೌರ ನಿಕಾಯಕ್ಕೆ ನೆರವಾಗುವುದು.

ಛಾಯಾಂಕಣ

ಉಲ್ಲೇಖಗಳು 

ಭಾರತದಲ್ಲಿನ ಉದ್ಯಾನವನಗಳು
ಜಟಾಮಾಂಸಿ

ಜಟಾಮಾಂಸಿ ವ್ಯಾಲೆರಿಯನೇಸೀ ಕುಟುಂಬಕ್ಕೆ ಸೇರಿದ ಒಂದು ಗಿಡ ಮೂಲಿಕೆ. ಸುಗಂಧ ಮಸ್ತೆ ಪರ್ಯಾಯ ನಾಮ. ಇಂಗ್ಲಿಷಿನಲ್ಲಿ ಸ್ಪೈಕ್‍ನಾರ್ಡ್, ಇಂಡಿಯನ್ ನಾರ್ಡ್ ಎಂಬ ಹೆಸರುಗಳಿವೆ. ನಾರ್ಡೊಸ್ಟ್ಯಾಕಿಸ್ ಜಟಾಮ್ಯಾನ್ಸಿ ಇದರ ಶಾಸ್ತ್ರೀಯ ಹೆಸರು. ಇದರ ತವರು ಭಾರತ. ಪಂಜಾಬಿನಿಂದ ಭೂತಾನದವರೆಗೂ ಹಿಮಾಲಯದ ಉನ್ನತ ಪ್ರದೇಶಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುತ್ತದೆ. 10-60 ಸೆಮಿ. ಎತ್ತರಕ್ಕೆ ಬೆಳೆಯುವ ಬಹುವಾರ್ಷಿಕ ಮೂಲಿಕೆ ಇದು.

ಲಕ್ಷಣಗಳು
ಇದಕ್ಕೆ ಉದ್ದವಾದ, ಬಲಿಷ್ಠವಾದ ಹಾಗೂ ದಾರುಮಯವಾದ ಬೇರಿನಂಥ ಪ್ರಕಂದ ಇದೆ. ಬೇರಿನ ಮೇಲ್ತುದಿಯಿಂದ ಹೊರಡುವ ಎಲೆಗಳೂ ಕಾಂಡದ ಮೇಲೆ ಹುಟ್ಟುವ ಎಲೆಗಳೂ ಇವೆ. ಹೂಗಳು ಗುಲಾಬಿ, ತಿಳಿಗೆಂಪು ನೀಲಿ ಬಣ್ಣದವು ; ಮಧ್ಯಾರಂಭಿ ಮಂಜರಿಗಳಲ್ಲಿ ಸಮಾವೇಶಗೊಂಡಿವೆ.

ಉಪಯೋಗಗಳು
ಜಟಾಮಾಂಸಿಯ ಪ್ರಕಂದಗಳಲ್ಲಿ ಒಂದು ಬಗೆಯ ತಿಳಿಹಳದಿ ಬಣ್ಣ ಹಾಗೂ ಸುವಾಸನೆಯುಳ್ಳ ಎಣ್ಣೆ ಉಂಟು. ಇದರ ಪರಿಮಳ ಪಚ್ಚೆತೆನೆಯ ವಾಸನೆಯನ್ನು ಹೋಲುತ್ತದೆ. ಇದರಲ್ಲಿ ಜಟಾಮ್ಯಾನ್ಸಿಕ್ ಆಮ್ಲವೂ ಜಟಾಮ್ಯಾನ್ಸೋನ್ ಎಂಬ ಕೀಟೋನ್ ಸಂಯುಕ್ತವೂ ಇವೆ. ಜಟಾಮಾಂಸಿ ಎಣ್ಣೆಯನ್ನು ಕ್ವಿನಿಡೀನಿನಂತೆ ಹೃದಯ ಬಡಿತದ ಲಯದೋಷ ನಿವಾರಣೆಗೆ ಬಳಸುತ್ತಾರೆ. ಇದಕ್ಕೆ ರಕ್ತದ ಒತ್ತಡವನ್ನು ಇಳಿಸುವ ಹಾಗೂ ಕೇಂದ್ರ ನರಮಂಡಲವನ್ನು ಮಂದಗೊಳಿಸುವ ಗುಣಗಳೂ ಉಂಟು. ಹೆಚ್ಚಿನ ಪರಿಮಾಣದಲ್ಲಿ ಸೇವಿಸಿದರೆ ತೀವ್ರ ತೆರನ ವೇದನಾಜಡತೆಯನ್ನು ಉಂಟುಮಾಡುವುದಲ್ಲದೆ ಕೆಲವೇ ಗಂಟೆಗಳಲ್ಲಿ ಸಾವನ್ನು ತರಬಲ್ಲದು. ಬೇರಿಗೆ ಉಪಶಾಮಕ ಪ್ರಭಾವ ಉಂಟು. ಪ್ರಕಂದವನ್ನು ಶಕ್ತಿವರ್ಧಕ, ಮೂತ್ರಸ್ರಾವ ಉತ್ತೇಜಕ, ಉದ್ದೀಪಕ, ಸೆಳವು ರೋಧಕ, ಋತುಸ್ರಾವ ಪ್ರಚೋದಕ, ವಿರೇಚಕ-ಹೀಗೆ ಹಲವಾರು ಬಗೆಯಲ್ಲಿ ಉಪಯೋಗಿಸಲಾಗುತ್ತದೆ. ಅಲ್ಲದೆ ಪ್ರಕಂದದ ಕಷಾಯ ಗರ್ಭೋನ್ಮಾದ, ಕಂಪವಾತ, ಅಪಸ್ಮಾರ ಮುಂತಾದ ಬೆಳೆವಣಿಗೆಯನ್ನು ಪ್ರಚೋದಿಸುತ್ತದೆ.

ಹೊರಗಿನ ಕೊಂಡಿಗಳು

 Original botanical description by David Don from Prodromus Florae Nepalensis (1825), in Latin (archived by the Biodiversity Heritage Library)

ಸಂಬಾರ ಪದಾರ್ಥಗಳು
ಪರಿಮಳದ ಘಟಕಾಂಶಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭಾರತ ಸರ್ಕಾರದ ಸಚಿವಾಲಯಗಳು

ಭಾರತ ಸರ್ಕಾರ ತನ್ನ ಕಾರ್ಯಕಾರಿ ಅಧಿಕಾರವನ್ನು ಹಲವಾರು ಸಚಿವಾಲಯಗಳು ಅಥವಾ ರಾಜ್ಯ ಇಲಾಖೆಗಳ ಮೂಲಕ ಬಳಸುತ್ತದೆ. ಸಚಿವಾಲಯವು ಉದ್ಯೋಗಿಗಳು, ಅಧಿಕಾರಿಗಳನ್ನು ಕೂಡಿದ್ದು, ಇವರನ್ನು ನಾಗರಿಕ ಸೇವಕರು ಎಂದು ಕರೆಯಲಾಗುತ್ತದೆ ಮತ್ತು ರಾಜಕೀಯವಾಗಿ  ಸಚಿವರು ಜವಾಬ್ದಾರರಾಗಿರುತ್ತಾರೆ. ಹೆಚ್ಚಾಗಿ ಪ್ರಮುಖ ಸಚಿವಾಲಯಗಳ ನೇತೃತ್ವವನ್ನು ಸಚಿವ ಸಂಪುಟದ ಮಂತ್ರಿಗಳು ವಹಿಸುತ್ತಾರೆ.  

ಕೆಲವು ಸಚಿವಾಲಯಗಳು ಇಲಾಖೆಗಳು ಎಂಬ ಉಪವಿಭಾಗಗಳನ್ನು ಹೊಂದಿವೆ. ಉದಾಹರಣೆಗೆ, ಸಂವಹನ ಸಚಿವಾಲಯವು ಎರಡು ವಿಭಾಗಗಳನ್ನು ಹೊಂದಿದೆ - ದೂರಸಂಪರ್ಕ ಇಲಾಖೆ ಮತ್ತು ಅಂಚೆ ಇಲಾಖೆ .

ಕೇಂದ್ರ ಸರ್ಕಾರಿ ಸಚಿವಾಲಯಗಳ ಪಟ್ಟಿ 
ಇತ್ತೀಚೆಗೆ ಮುಕ್ತಾಯಗೊಂಡ 2019 ರ ಸಾರ್ವತ್ರಿಕ ಚುನಾವಣೆಯು ಭಾರತೀಯ ಜನತಾ ಪಕ್ಷವು ಒಟ್ಟು 303 ಸ್ಥಾನಗಳನ್ನು ಗಳಿಸಿ ಜಯಗಳಿಸಿತು. ನರೇಂದ್ರ ಮೋದಿಯವರನ್ನು 17 ನೇ ಲೋಕಸಭೆಯ ನಾಯಕರಾಗಿ ಆಯ್ಕೆ ಮಾಡಲಾಯಿತು. ಇತರ ಐವತ್ತೆಂಟು ಸದಸ್ಯರೊಂದಿಗೆ ನರೇಂದ್ರ ಮೋದಿ 30 ಮೇ 2019 ರಂದು ಸಂಜೆ 7 ಗಂಟೆಗೆ ಗೌರವಾನ್ವಿತ ರಾಷ್ಟ್ರಪತಿ ರಾಮ್ ನಾಥ್ ಕೋವಿಂದ್ ಅವರ ಅಧ್ಯಕ್ಷತೆಯಲ್ಲಿ ಪ್ರಮಾಣವಚನ ಸ್ವೀಕರಿಸಿದರು. ಈ ಸಮಾರಂಭದಲ್ಲಿ ಬಿಮ್ಸ್ಟೆಕ್ ರಾಷ್ಟ್ರಗಳ ಪ್ರಮುಖ ಮುಖಂಡರು ಮುಖ್ಯ ಅತಿಥಿಗಳಾಗಿ ಭಾಗವಹಿಸಿದ್ದರು.

ಸ್ವತಂತ್ರ ಇಲಾಖೆಗಳು 
ಕೆಳಗಿನವುಗಳು ಯಾವುದೇ ಕೇಂದ್ರ ಸಚಿವಾಲಯದ ಅಡಿಯಲ್ಲಿರದ ಭಾರತ ಸರ್ಕಾರದ ಸ್ವತಂತ್ರ ಇಲಾಖೆಗಳು. ಇವುಗಳು ನೇರವಾಗಿ ಪ್ರಧಾನ ಮಂತ್ರಿ ಕಾರ್ಯಾಲಯದ ಅಡಿಯಲ್ಲಿ ಬರುತ್ತವೆ. 

 ಪರಮಾಣು ಶಕ್ತಿ ಇಲಾಖೆ 
 ಬಾಹ್ಯಾಕಾಶ ಇಲಾಖೆ

ನಿಷ್ಕ್ರಿಯ ಸಚಿವಾಲಯಗಳು 
ಈ ಕೆಳಗಿನ ಸಚಿವಾಲಯಗಳು ಹಿಂದೆ ಕಾರ್ಯ ನಿರ್ವಹಿಸಿದ್ದವು, ಆದರೆ ಈಗ ಅವು ನಿಷ್ಕ್ರಿಯಗೊಂಡಿವೆ, ಏಕೆಂದರೆ ಸಾಮಾನ್ಯವಾಗಿ ಮತ್ತೊಂದು ಸಚಿವಾಲಯದೊಂದಿಗೆ ವಿಲೀನ ಅಥವಾ ಹೊಸ ಸಚಿವಾಲಯಗಳಾಗಿ ವಿಭಜನೆಯಾಗುತ್ತದೆ.

ಭಾರತ ಸರ್ಕಾರ
ಝುಣಕ

ಝುಣಕ ಮಹಾರಾಷ್ಟ್ರ, ಗೋವಾ ಮತ್ತು ಉತ್ತರ ಕರ್ನಾಟಕದಲ್ಲಿ ತಯಾರಿಸಲ್ಪಡುವ ಒಂದು ಸಸ್ಯಾಹಾರಿ ಸಾಂಪ್ರದಾಯಿಕ ಭಾರತೀಯ ಖಾದ್ಯವಾಗಿದೆ. ಇದು ಮೂಲಭೂತವಾಗಿ ಕಡಲೆ ಹಿಟ್ಟಿನ ಗಂಜಿಯಾಗಿದೆ. ಇದನ್ನು ಪಿಠಲಾ ಅಥವಾ ಪಿಠಲೆ ಎಂಬ ಹೆಸರಿನಿಂದಲೂ ಕರೆಯಲಾಗುತ್ತದ್. ಇದರ ಮುಖ್ಯ ಘಟಕಾಂಶವೆಂದರೆ ಕಡಲೆ ಹಿಟ್ಟು. ಕಡಲೆ ಹಿಟ್ಟನ್ನು ನೀರಿನೊಂದಿಗೆ ಸೇರಿಸಿ ಅರೆಘನ ಪೇಸ್ಟ್‌ನ್ನು ಮಾಡಿಕೊಳ್ಳಲಾಗುತ್ತದೆ. ನಂತರ ಇದನ್ನು ಎಣ್ಣೆಯಲ್ಲಿ ಹುರಿಯಲಾಗುತ್ತದೆ. ಜೊತೆಗೆ ಹಸಿರು ಮೆಣಸಿನಕಾಯಿ, ಕೆಂಪು ಖಾರದ ಪುಡಿ, ಅರಿಸಿನ, ಉಪ್ಪು, ಕರಿದ ಈರುಳ್ಳಿ, ಸಾಸಿವೆ ಬೀಜಗಳು, ಶುಂಠಿ-ಬೆಳ್ಳುಳ್ಳಿ, ಜೀರಿಗೆ ಬೀಜಗಳು, ಕೊತ್ತಂಬರಿ ಎಲೆಗಳಂತಹ ಯಾವುದೇ ಇತರ ಬೇರ್ಪಡಿಸಿದ ಘಟಕಾಂಶಗಳನ್ನು ಸೇರಿಸಲಾಗುತ್ತದೆ. ಇದನ್ನು ರೋಟಿ ಅಥವಾ ಹೆಚ್ಚು ಸಾಂಪ್ರದಾಯಿಕವಾಗಿ ಭಕ್ರಿ/ಜೋಳದ ರೊಟ್ಟಿಯೊಂದಿಗೆ ಬಡಿಸಲಾಗುತ್ತದೆ. ಈ ಖಾದ್ಯವನ್ನು ಎಂದೂ ಝುಣಕಾ ಭಾಕರ್ ಅಥವಾ ಪಿಠಲಾ ಭಾಕ್ರಿ ಎಂದೂ ಕರೆಯಲಾಗುತ್ತದೆ.

ಇದರಲ್ಲಿರುವ ನಾರು, ಪ್ರೋಟೀನ್, ಕಾರ್ಬೊಹೈಡ್ರೇಟುಗಳು ಮತ್ತು ಪೊಟ್ಯಾಷಿಯಂನ ಸಮತೋಲಿತ ಒಳಾಂಶದ ಕಾರಣ ಝುಣಕಾ/ಪಿಠಲಾವನ್ನು ಪೌಷ್ಟಿಕ ಆಹಾರವೆಂದು ಪರಿಗಣಿಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಕರ್ನಾಟಕದ ಖಾದ್ಯಶೈಲಿ
ಕರ್ಣಾಟಕದ ಅಡುಗೆಗಳು
ಓರ್ಛಾ

(ಮೇಲಿನಿಂದ ಪ್ರದಕ್ಷಿಣಾಕಾರವಾಗಿ) ಚತುರ್ಭುಜ್ ದೇವಾಲಯ, ಜಹಾಂಗೀರ್ ಮೆಹೆಲ್, ರಾಜಾ ಮೆಹೆಲ್, ಲಕ್ಷ್ಮಿ ದೇವಾಲಯ

ಓರ್ಛಾ (ಅಥವಾ ಊರ್ಛಾ) ಭಾರತದ ಮಧ್ಯ ಪ್ರದೇಶ ರಾಜ್ಯದ ನಿವಾರಿ ಜಿಲ್ಲೆಯಲ್ಲಿರುವ ಒಂದು ಪಟ್ಟಣವಾಗಿದೆ. ಈ ಪಟ್ಟಣವನ್ನು ೧೫೦೧ರ ನಂತರದ ಸ್ವಲ್ಪ ಸಮಯದಲ್ಲಿ ರುದ್ರ ಪ್ರತಾಪ್ ಸಿಂಗ್ ಇದೇ ಹೆಸರಿನ ಪೂರ್ವದ ದೇಶೀ ರಾಜ್ಯದ ಮುಖ್ಯಸ್ಥಳವಾಗಿ ಸ್ಥಾಪಿಸಿದನು. ಇದು ಭಾರತದ ಬುಂದೇಲ್ ಖಂಡ್ ಪ್ರದೇಶದಲ್ಲಿನ ಮಧ್ಯ ಮತ್ತು ಉತ್ತರ ಭಾಗಗಳನ್ನು ಒಳಗೊಂಡಿತ್ತು. ಓರ್ಛಾ ಬೇತ್ವಾ ನದಿಯ ದಡದಲ್ಲಿ, ಉತ್ತರ ಪ್ರದೇಶದ ಝಾನ್ಸಿಯಿಂದ ೧೫ ಕಿ.ಮಿ. ದೂರದಲ್ಲಿ ಸ್ಥಿತವಾಗಿದೆ.

ಪ್ರವಾಸಿಗರ ಆಸಕ್ತಿಯ ಸ್ಥಳಗಳು

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 Documentation of orchha buildings by IIT Roorkee 
 Genealogy of the ruling chiefs of Orchha
 
 Travelogue and photos of Orchha
 Orchha: the erstwhile capital of Bundelkhand

 ಚಿತ್ರಗಳು

 Orchha Photo Gallery
 Orchha Photo Gallery with over 50 Pictures 2009
 Orchha pictures on OrientalQuest 

ಮಧ್ಯ ಪ್ರದೇಶ
ಮೊಳವಾಡ

ಮೊಳವಾಡ ಭಾರತದ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಅಥಣಿ ತಾಲೂಕಿನ ಒಂದು ಹಳ್ಳಿ.

ಉಲ್ಲೇಖಗಳು
ಖೀಚು

ಖೀಚು ಅಥವಾ ಖೀಚಿಯು ಎಂದರೆ ಹಪ್ಪಳವನ್ನು ತಯಾರಿಸಲು ಬಳಸಲಾಗುವ ಹಿಟ್ಟು. ಆದರೆ, ಇದರ ರುಚಿಯ ಕಾರಣ ಇದನ್ನು ಲಘು ಆಹಾರ ಅಥವಾ ಪಕ್ಕಖಾದ್ಯವಾಗಿಯೂ ಸೇವಿಸಲಾಗುತ್ತದೆ. ಇದನ್ನು ಅಕ್ಕಿ ಹಿಟ್ಟಿನಿಂದ ತಯಾರಿಸಲಾಗುತ್ತದೆ. ಆದರೆ, ಕೆಲವೊಮ್ಮೆ ಇತರ ಹಿಟ್ಟುಗಳನ್ನು ಬಳಸಲಾಗುತ್ತದೆ. ಹಿಟ್ಟನ್ನು ನೀರಿನಲ್ಲಿ ಗಂಜಿಯಂತೆ ಬೇಯಿಸಿ, ಜೀರಿಗೆ ಬೀಜಗಳು ಮತ್ತು ಪಾಪಡ್ ಖಾರ್ (ಸೋಡಿಯಂ ಕಾರ್ಬೊನೇಟ್ ಮತ್ತು ಸೋಡಿಯಂ ಬೈ ಕಾರ್ಬೋನೇಟ್‍ಗಳನ್ನು ಪ್ರಧಾನ ಘಟಕಾಂಶಗಳಾಗಿ ಹೊಂದಿರುವ ಕ್ಷಾರೀಯ ಲವಣ) ಎಂದು ಕರೆಯಲ್ಪಡುವ ಕ್ಷಾರೀಯ ಲವಣವನ್ನು ಸೇರಿಸಿ, ನಂತರ ಆ ಮುದ್ದೆಯನ್ನು ಆವಿಯಲ್ಲಿ ಬೇಯಿಸಿ ಈ ಲಘು ಆಹಾರವನ್ನು ತಯಾರಿಸಲಾಗುತ್ತದೆ. ಇದನ್ನು ಹಲವುವೇಳೆ ಎಣ್ಣೆ ಮತ್ತು ಖಾರದ ಪುಡಿಯೊಂದಿಗೆ ಬಡಿಸಲಾಗುತ್ತದೆ. ಖೀಚಿಯು ಅಥವಾ ಖೀಚು ಹೆಸರು ಹಿಟ್ಟಿನ ಬಗ್ಗಿಸಬಲ್ಲ ಗುಣದಿಂದ ವ್ಯುತ್ಪನ್ನವಾಗಿದೆ. (ಭಾರತೀಯ ಭಾಷೆಗಳಲ್ಲಿ ಖ್ಞೀಚ್ ಎಂದರೆ ಎಳೆಯುವುದು.)

ಈ ಹಿಟ್ಟಿನಿಂದ ತಯಾರಿಸಲಾಗುವ ಹಪ್ಪಳವನ್ನು ಖೀಚಿಯಾ ಪಾಪಡ್ ಎಂದು ಕರೆಯಲಾಗುತ್ತದೆ. ಖೀಚುವನ್ನು ಸಾಂಪ್ರದಾಯಿಕವಾಗಿ ಮಳೆಗಾಲದ ಋತುವಿನಲ್ಲಿ ತಿನ್ನಲಾಗುತ್ತದೆ.

ಉಲ್ಲೇಖಗಳು 

ಭಾರತೀಯ ಲಘು ಆಹಾರಗಳು
ನೇತರ್ಹಾಟ್

ನೇತರ್ಹಾಟ್ ಭಾರತದ ಝಾರ್ಖಂಡ್ ರಾಜ್ಯದ ಲಾತೇಹಾರ್ ಜಿಲ್ಲೆಯಲ್ಲಿರುವ (ಮೊದಲು ಹಿಂದಿನ ಪಲಾಮು ಜಿಲ್ಲಿಯಲ್ಲಿತ್ತು) ಒಂದು ಗಿರಿಧಾಮವಾಗಿದೆ. ಇದನ್ನು "ಛೋಟಾನಾಗ್ಪುರ್‌ನ ರಾಣಿ" ಎಂದೂ ಕರೆಯಲಾಗುತ್ತದೆ. ಈ ಪಟ್ಟಣ ೧೯೫೪ರಲ್ಲಿ ಸ್ಥಾಪಿತವಾದ ನೇತರ್ಹಾಟ್ ವಸತಿ ಶಾಲೆಗೂ ಪ್ರಸಿದ್ಧವಾಗಿದೆ.

ಪ್ರವಾಸೋದ್ಯಮ 
ನೇತರ್ಹಾಟ್ ಬೇಸಿಗೆ ತಿಂಗಳುಗಳಲ್ಲಿ ಕಾಣಿಸುವ ಸೂರ್ಯೋದಯಗಳು ಮತ್ತು ಸೂರ್ಯಾಸ್ತಗಳಿಗೆ ಪರಿಚಿತವಾಗಿದೆ.

ನೇತರ್ಹಾಟ್‍ನಲ್ಲಿ ಹಲವು ಪ್ರವಾಸಿಗರ ಆಸಕ್ತಿಯ ಸ್ಥಳಗಳಿವೆ -

 ಮೇಲಿನ ಘಾಘ್ರಿ ಜಲಪಾತ ನೇತರ್ಹಾಟ್‍ನಿಂದ ೪ ಕಿ.ಮಿ. ದೂರದಲ್ಲಿದೆ.
 ಲೋಧ್ ಜಲಪಾತವು ಝಾರ್ಖಂಡ್‍ನ ಅತಿ ಎತ್ತರದ ಜಲಪಾತವಾಗಿದ್ದು ಸಾಲ್ ಅರಣ್ಯದಲ್ಲಿ ಸ್ಥಿತವಾಗಿದೆ.
 ಮಹುವಾಡಾಂಡ್ ತೋಳ ಅಭಯಾರಣ್ಯ, ತೋಳಗಳ ರಕ್ಷಣೆಗಾಗಿ ಭಾರತದಲ್ಲಿರುವ ಏಕೈಕ ಅಭಯಾರಣ್ಯ.
 ಮ್ಯಾಗ್ನೋಲಿಯಾ ಬಿಂದು, ಸೂರ್ಯಾಸ್ತಕ್ಕಾಗಿ ಪರಿಚಿತವಾಗಿದೆ.
 ಸೂರ್ಯೋದಯ ಬಿಂದು.
 ಕೆಳಗಿನ ಘಾಘ್ರಿ ಜಲಪಾತ ನೇತರ್ಹಾಟ್‍ನಿಂದ ೧೦ ಕಿ.ಮಿ. ದೂರದಲ್ಲಿದೆ.
 ಕೋಯಲ್ ನದಿ ನೋಟದ ಬಿಂದು.
 ಸುಗ್ಗಾ ಬಾಂಧ್ ಜಲಪಾತ.
 ಸದನಿ ಜಲಪಾತ ನೇತರ್ಹಾಟ್‍ನಿಂದ ೩೫ ಕಿ.ಮಿ. ದೂರದಲ್ಲಿದೆ.
 ಬೇಟ್ಲಾ ರಾಷ್ಟ್ರೀಯ ಉದ್ಯಾನ ೯೪ ಕಿ.ಮಿ. ದೂರದಲ್ಲಿದೆ.
 ನೇತರ್ಹಾಟ್ ವಸತಿಶಾಲೆ ಭಾರತದಲ್ಲಿ ಉಳಿದುಕೊಂಡಿರುವ ಕೆಲವೇ ಕೆಲವು ಆಧುನಿಕ ಗುರುಕಲಗಳಲ್ಲಿ ಒಂದಾಗಿದೆ.
 ಪೆಯರ್ ತೋಟಗಳು ಮತ್ತು ಪೈನ್ ಅರಣ್ಯಗಳು - ಸ್ಥಳೀಯ ಅರಣ್ಯ ಇಲಾಖೆಯಿಂದ ನಿರ್ವಹಿಸಲ್ಪಡುತ್ತಿವೆ.

ಉಲ್ಲೇಖಗಳು 

ಝಾರ್ಖಂಡ್
ಮೂಠಿಯಾ

ಮೂಠಿಯಾ ಒಂದು ಭಾರತೀಯ ಖಾದ್ಯವಾಗಿದೆ. ಈ ಹೆಸರು ಇದನ್ನು ಮಾಡುವ ರೀತಿಯಿಂದ ವ್ಯುತ್ಪನ್ನವಾಗಿದೆ, ಕೈಯಿಂದ ಬಿಗಿಯಾಗಿ ಹಿಡಿಯುವ ಕ್ರಿಯೆಯಿಂದ. ಇದು ಸಾಸೇಜ್‍ನ್ನು ಹೋಲುತ್ತದೆ, ಆದರೆ ಇದು ಸಸ್ಯಾಹಾರಿ ಖಾದ್ಯವಾಗಿದೆ. ಇದನ್ನು ಕಡಲೆ ಹಿಟ್ಟು, ಮೆಂತೆ, ಉಪ್ಪು, ಅರಿಸಿನ, ಖಾರದ ಪುಡಿ ಮತ್ತು ಸಕ್ಕರೆ ಹಾಗೂ ಎಣ್ಣೆಯಂತಹ ಕಡ್ಡಾಯವಲ್ಲದ ಬಂಧಕ ಪದಾರ್ಥ/ಸಿಹಿಕಾರಕವನ್ನು ಬಳಸಿ ತಯಾರಿಸಲಾಗುತ್ತದೆ. ಇದು ಗುಜರಾತಿಗಳ ಪ್ರಧಾನ ಆಹಾರಗಳಲ್ಲಿ ಒಂದಾಗಿದೆ. ಇದು ಮೆಂತೆಯನ್ನು ಒಳಗೊಳ್ಳುವುದರಿಂದ ಮಲವಿಸರ್ಜನೆಯನ್ನು ನಿಯಮಿತವಾಗಿಡಲು ಒಳ್ಳೆಯದೆಂದು ಭಾವಿಸಲಾಗಿದೆ.

ಈ ಖಾದ್ಯವನ್ನು ಆವಿಯಲ್ಲಿ ಬೇಯಿಸಿ ಅಥವಾ (ಆವಿಯಲ್ಲಿ ಬೇಯಿಸಿದ ಮೇಲೆ) ಕರಿದು ತಿನ್ನಬಹುದು; ಇದು ಎರಡೂ ರೀತಿಯಲ್ಲೂ ಸಮಾನವಾಗಿ ರುಚಿಕರವಾಗಿರುತ್ತದೆ.

ಒರಟು ಗೋಧಿ ಹಿಟ್ಟು ಮತ್ತು ದಂಟು, ಪಾಲಕ್‍ನಂತಹ ಎಲೆ ತರಕಾರಿಗಳು, ತುರಿದ ಸೋರೆಕಾಯಿ ಅಥವಾ ಹಾಗಲಕಾಯಿಯ ಸಿಪ್ಪೆಯಿಂದ ಈ ಖಾದ್ಯದ್ಯ ಇತರ ಬಗೆಗಳನ್ನು ತಯಾರಿಸಬಹುದು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Muthia recipe

ಭಾರತೀಯ ಲಘು ಆಹಾರಗಳು
ಬಿಲಿಯನ್ಸ್ ಹ್ಯಂಡ್ ಬಿಲಿಯನ್ಸ್

ಬಿಲಿಯನ್ಸ್ ಮತ್ತು ಬಿಲಿಯನ್ಸ್: ಥಾಟ್ಸ್ ಆನ್ ಲೈಫ್ ಅಂಡ್ ಡೆತ್ ಅಟ್ ದಿ ಬ್ರಿಂಕ್ ಆಫ್ ದಿ ಮಿಲೇನಿಯಮ್ 1997 .ಇದು ಕಾರ್ಲ್ ಸಾಗನ್ ಅವರ ಪುಸ್ತಕವಾಗಿದೆ.ಇವರು ಅಮೇರಿಕಾದ ಖಗೋಳಶಾಸ್ತ್ರಜ್ಞ ಮತ್ತು ವಿಜ್ಞಾನ ಜನಪ್ರಿಯಕರು.1996 ರಲ್ಲಿ ಸಾಗನ್ ಅವರು ಮರಣದ ಮೊದಲು ಬರೆದ ಕೊನೆಯ ಪುಸ್ತಕ,  ಇದನ್ನು ರಾಂಡಮ್ ಹೌಸ್ ಪ್ರಕಟಿಸಿತು.

ಅವಲೋಕನ 
ಜಾಗತಿಕ ತಾಪಮಾನದ  ಏರಿಕೆ, ಜನಸಂಖ್ಯ ಸ್ಫೋಟ, ಭೂ ಮಂಡಲದ ಜೀವನ, ನೈತಿಕತೆ ಮತ್ತು ಗರ್ಭಪಾತದ ಚರ್ಚೆಯಂತಹ ವೈವಿಧ್ಯಮಯ ವಿಷಯಗಳನ್ನು ಒಳಗೊಂಡ, ಸಾಗನ್ ಬರೆದ ಪ್ರಬಂಧಗಳ ಸಂಗ್ರಹವೇ ಈ ಪುಸ್ತಕ. ಇದರ ಕೊನೆಯ ಅಧ್ಯಾಯವು ಮೈಲೋಡಿಸ್ಪ್ಲಾಸಿಯಾದೊಂದಿಗಿನ ಅವರ ಹೋರಾಟದ ವಿವರವಾಗಿದೆ, ಅದು ಅಂತಿಮವಾಗಿ ಡಿಸೆಂಬರ್ 1996 ರಲ್ಲಿ ಅವರ  ಜೀವವನ್ನು ತೆಗೆದುಕೊಂಡಿತು. ಸಾಗನ್ ಅವರ ಪತ್ನಿ ಆನ್ ಡ್ರುಯಾನ್ ಅವರ ಮರಣದ ನಂತರ ಪುಸ್ತಕದ ಹಿನ್ನುಡಿಯನ್ನು ಬರೆದಿದ್ದಾರೆ.

"ಶತಕೋಟಿ ಮತ್ತು ಶತಕೋಟಿ" 
ಕಾಸ್ಮ್ಮೋಸ್ ನ  ವೀಕ್ಷಕರಿಗೆ "ಮಿಲಿಯನ್" ಮತ್ತು "ಬಿಲಿಯನ್" ಗಳ ನಡುವೆ ವ್ಯತ್ಯಾಸವನ್ನು ತೋರಿಸಲು, ಸಗಾನ್ "ಬಿ" ಅನ್ನು ಒತ್ತಿ ಹೇಳಿದರು. ಸಗಾನ್ ಎಂದಿಗೂ " ಶತಕೋಟಿ ಮತ್ತು ಶತಕೋಟಿ " ಎಂದೂ ಹೇಳಲಿಲ್ಲ. ಸಗಾನ್ ಮತ್ತು ಸಾರ್ವಜನಿಕರ ಸಂಘದ  ಈ ನುಡಿಗಟ್ಟು, ಟುನೈಟ್ ಶೋ ಎಂಬ ಹಾಸ್ಯ ಕೃತಿಯಿಂದ ಬಂದಿದೆ. ಸಾಗನ್ ಪರಿಣಾಮವನ್ನು ವಿಡಂಬಿಸುತ್ತಾ,  ಜಾನಿ ಕಾರ್ಸನ್ "ಶತಕೋಟಿ ಮತ್ತು ಶತಕೋಟಿ"  ಪದವನ್ನು ಬಳಸಿ , ಅವರನ್ನು ಅಣುಕಿಸಿದ್ದಾರೆ.ಅದಾಗಿಯೂ ಈ ನುಡಿಗಟ್ಟು ಈಗ ಹಾಸ್ಯಮಯ ಕಾಲ್ಪನಿಕ ಸಂಕೇತವಾಗಿದೆ. .ಈ ಆಕರ್ಷಕ ಪದವನ್ನು ಪುಸ್ತಕದ  ಶೀರ್ಷಿಕೆಯಾಗಿ ಬಳಸುವುದರ ಹೊರತಾಗಿ, ಸಗಾನ್ ಅವರ ಪರಿಚಯವನ್ನೂ ಚರ್ಚಿಸುತ್ತದೆ.

ಉಲ್ಲೇಖಗಳು

ಬಾಹ್ಯ ಲಿಂಕ್‌ಗಳು 

 ಪುಸ್ತಕದ ವಿಮರ್ಶೆ 
 ಜಾನಿ ಕಾರ್ಸನ್ ನಟಿಸಿದ ದಿ ಟುನೈಟ್ ಶೋನ ಸ್ಕಿಟ್ನ ವೀಡಿಯೊ "ಶತಕೋಟಿ ಮತ್ತು ಶತಕೋಟಿ"
ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು ೨೦೦೧–೨೦೧೦

ರಾಜ್ಯೋತ್ಸವ ಪ್ರಶಸ್ತಿ ಕರ್ನಾಟಕ ಸರ್ಕಾರದ ವತಿಯಿಂದ ನೀಡಲಾಗುವ ಎರಡನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿ. ವಿವಿಧ ಕ್ಷೇತ್ರಗಳ ಗಣ್ಯರನ್ನು ಆಯ್ದು ಅವರಿಗೆ ಪ್ರಶಸ್ತಿ ನೀಡಲಾಗುತ್ತದೆ.

ರಾಜ್ಯೋತ್ಸವ ಪ್ರಶಸ್ತಿಯನ್ನು ಪ್ರತಿ ವರ್ಷ ನವೆಂಬರ್ ೧ರಂದು ಬೆಂಗಳೂರಿನಲ್ಲಿ ಕರ್ನಾಟಕದ ಮುಖ್ಯಮಂತ್ರಿಗಳು ಪ್ರದಾನ ಮಾಡುತ್ತಾರೆ. ಪ್ರಶಸ್ತಿಯು ಒಂದು ಲಕ್ಷ ರೂಪಾಯಿಯ ಗೌರವಧನ, ೨೫ಗ್ರಾಂ ಚಿನ್ನದ ಪದಕ, ಶಾಲು, ಪ್ರಶಸ್ತಿ ಪತ್ರ ಮತ್ತು ಸ್ಮರಣಿಕೆಯನ್ನು ಒಳಗೊಂಡಿರುತ್ತದೆ. ಇದಲ್ಲದೆ ಅರ್ಹ ಪುರಸ್ಕೃತರಿಗೆ ಸರಕಾರದ ವತಿಯಿಂದ ನಿವೇಶನಗಳನ್ನು ನೀಡುವ ಕ್ರಮವೂ ಜಾರಿಯಲ್ಲಿದೆ. ಪ್ರಶಸ್ತಿ ಪುರಸ್ಕೃತರ ಪಟ್ಟಿಯನ್ನು ಸಾಮಾನ್ಯವಾಗಿ ಅಕ್ಟೋಬರ್ ೩೧ರ ಸಂಜೆ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ಸಚಿವರು ಪ್ರಕಟಿಸುತ್ತಾರೆ.

ಪ್ರಶಸ್ತಿ ಪುರಸ್ಕೃತರ ಪಟ್ಟಿ

2001

2002

2003

2004

2005

2006

2007

2008

2010

ಪ್ರಶಸ್ತಿಗಳು
ಅನ್ವೇಷಣಾ ಕಲಿಕೆ

ಅನ್ವೇಷಣಾ ಕಲಿಕೆಯುು ವಿಚಾರಣಾ-ಆಧಾರಿತ ಕಲಿಕೆಯ ತಂತ್ರವಾಗಿದೆ ಮತ್ತು ಇದನ್ನು ಶಿಕ್ಷಣದಲ್ಲಿ ರಚನಾತ್ಮಕ ಆಧಾರಿತ ವಿಧಾನವೆಂದೂ ಪರಿಗಣಿಸಲಾಗುತ್ತದೆ. ಇದನ್ನು ಸಮಸ್ಯೆ ಆಧಾರಿತ ಕಲಿಕೆ, ಅನುಭವದ ಕಲಿಕೆ ಮತ್ತು 21 ನೇ ಶತಮಾನದ ಕಲಿಕೆ ಎಂದೂ ಕರೆಯಲಾಗುತ್ತದೆ. ಈ ಕಲಿಕೆಯು, ಕಲಿಕಾಸಿದ್ಧಾಂತಿಗಳು ಮತ್ತು ಜೀನ್ ಪಿಯಾಜೆ, ಜೆರೋಮ್ ಬ್ರೂನರ್ ಮತ್ತು ಸೆಮೌರ್ ಪೇಪರ್ಟ್‌ರ ಕಾರ್ಯಗಳನ್ನು ಬೆಂಬಲಿಸುತ್ತದೆ.   

ಜೆರೋಮ್ ಬ್ರೂನರ್ 1960 ರ ದಶಕದಲ್ಲಿ ಅನ್ವೇಷಣಾ ಕಲಿಕೆಯನ್ನು ಪ್ರಾರಂಭಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ, ಆದರೆ ಅವರ ಆಲೋಚನೆಗಳು ಜಾನ್ ಡೀವಿಯಂತಹ ಹಿಂದಿನ ಕಲಿಕಾ ಬರಹಗಾರರ ಆಲೋಚನೆಗಳಿಗೆ ಹೋಲುತ್ತವೆ.   "ತಮ್ಮನ್ನು ತಾವು ಕಂಡುಕೊಳ್ಳುವ ಅಭ್ಯಾಸವು ಮಾಹಿತಿಯನ್ನು ಸಂಪಾದಿಸಲು  ಕಲಿಸುತ್ತದೆ ಮತ್ತು ಅದು ಸಮಸ್ಯೆಯನ್ನು ಪರಿಹರಿಸುವಿಕೆಯನ್ನು, ಆ  ಮಾಹಿತಿಯು ಸುಲಭವಾಗಿ ಕಾರ್ಯಸಾಧ್ಯವಾಗಿಸುತ್ತದೆ" ಎಂದು ಬ್ರೂನರ್ ವಾದಿಸುತ್ತಾರೆ.  ಈ ತತ್ವಶಾಸ್ತ್ರವು ತದನಂತರ  1960 ರ ದಶಕದಲ್ಲಿ ಅನ್ವ್ವೇಷಣಾ ಕಲಿಕೆಯ ಚಳುವಳಿಯಾಯಿತು. ಈ ತಾತ್ವಿಕ ಚಳವಳಿಯ ಮಂತ್ರವು ಮಕ್ಕಳು "ಮಾಡುವುದರ ಮೂಲಕ ಕಲಿಯಬೇಕು" ಎಂದು ಸೂಚಿಸುತ್ತದೆ. 

ಅನ್ವೇಷಣಾ ಕಲಿಕೆಯು ವಿವಿಧ ಸೂಚನಾ ತಂತ್ರಗಳನ್ನು ಒಳಗೊಂಡಿರುತ್ತದೆ. ಆಲ್ಫೈರಿ, ಬ್ರೂಕ್ಸ್, ಆಲ್ಡ್ರಿಚ್,  ಸಗಾನ್ನ್ನ್ದ್ರೆ  ಟೆನೆನ್‌ಬಾಮ್ (2011) ನಡೆಸಿದ ಮೆಟಾ-ವಿಶ್ಲೇಷಣಾತ್ಮಕ ವಿಮರ್ಶೆಯ ಪ್ರಕಾರ, ಒಂದು ಅನ್ವೇಷಣೆ ಕಲಿಕೆಯ ಕಾರ್ಯವು, ಸೂಚ್ಯ ಮಾದರಿಯ ಪತ್ತೆಹಚ್ಚುವಿಕೆಯಿಂದ ಪ್ರಾರಂಭವಾಗಿ ವಿವರಣೆಗಳ ಹೊರಹೊಮ್ಮುವಿಕೆಯವರೆಗೂ ವ್ಯಾಪಿಸದೆ. ಇದು ಕೈಪಿಡಿಗಳ ಮೂಲಕ ಪ್ರತ್ಯಾನುಕರಣೆ ನಡೆಸುವವರೆಗೂ ಇರುತ್ತದೆ. ವಿದ್ಯಾರ್ಥಿಗೆ ನಿಖರವಾದ ಉತ್ತರವನ್ನು ಒದಗಿಸದೇ, ಕಲಿಕಾ ಸಾಮಗ್ರಿಗಳನ್ನು ನೀಡಿದಾಗ ಸ್ವತಃ  ಉತ್ತರವನ್ನು ಹುಡುಕಲು ಪ್ರಾರಂಭಿಸುತ್ತಾನೆ.ಇದೇ ಅನ್ವೇಷಣಾ ಕಲಿಕೆ. 

ಅನ್ವೇಷಣಾ ಕಲಿಕೆಯು,  ಸಮಸ್ಯೆ ಪರಿಹರಿಸುವ ಸಂದರ್ಭಗಳಲ್ಲಿ  ಕಂಡುಬರುತ್ತದೆ.  ಕಲಿಯುವವನು ತನ್ನ ಸ್ವಂತ ಅನುಭವ ಮತ್ತು ಪೂರ್ವ ಜ್ಞಾನವನ್ನು ಬಳಸಿಕೊಂಡು ಸಮಸ್ಯೆಗೆ ಪರಿಹಾರವನ್ನು ಹುಡುಕುತ್ತಾನೆ. ಇದು  ಸೂಚನಾ ಬೋಧನಾ ವಿಧಾನವಾಗಿದ್ದು, ಅದರ ಮೂಲಕ ವಿದ್ಯಾರ್ಥಿಗಳು ತಮ್ಮ ಪರಿಸರದೊಂದಿಗಿನ ವಸ್ತುಗಳನ್ನು ಅನ್ವೇಷಿಸುವ ಮತ್ತು ನಿರ್ವಹಿಸುವ ಮೂಲಕ, ಪ್ರಶ್ನೆಗಳು ಮತ್ತು ವಿವಾದಗಳೊಂದಿಗೆ ಹೋರಾಟ ಮತ್ತು  ಪ್ರಯೋಗಗಳನ್ನು ಮಾಡುತ್ತಾರೆ. 

.

ಉಲ್ಲೇಖಗಳು
ಸ್ವಾಮಿನಾರಾಯಣ ಮಂದಿರ, ಅಹಮದಾಬಾದ್

ಶ್ರೀ ಸ್ವಾಮಿನಾರಾಯಣ ಮಂದಿರ ಕಾಲೂಪುರ್ (ಗುಜರಾತಿ: શ્રી સ્વામિનારાયણ મંદિર, અમદાવાદ, ದೇವನಾಗರಿ: श्री स्वामिरायण मन्दिर, अहमदाबाद) ಒಂದು ಹಿಂದೂ ಪಂಥವಾದ ಸ್ವಾಮಿನಾರಾಯಣ ಸಂಪ್ರದಾಯದ ಮೊದಲ ದೇವಾಲಯವಾಗಿತ್ತು. ಇದು ಭಾರತದ ಗುಜರಾತ್ ರಾಜ್ಯದ ಅಹ್ಮದಾಬಾದ್‍ನ ಕಾಲೂಪುರ್ ಪ್ರದೇಶದಲ್ಲಿ ಸ್ಥಿತವಾಗಿದೆ. ಈ ದೇವಾಲಯವನ್ನು ಈ ಪಂಥದ ಸಂಸ್ಥಾಪಕರಾದ ಸ್ವಾಮಿನಾರಾಯಣರ ಆದೇಶದ ಮೇಲೆ ನಿರ್ಮಿಸಲಾಗಿತ್ತು.

ನರ್ ನಾರಾಯಣ್ ದೇವಾಲಯವು ದೇವಾಲಯ ಸಂಕೀರ್ಣದ ಹೃದಯಭಾಗವಾಗಿದೆ. ಧರ್ಮಗ್ರಂಥದ ಸಂಪ್ರದಾಯಗಳ ಪ್ರಕಾರ ದೇವಾಲಯವನ್ನು ನಿರ್ಮಿಸಲಾಗಿತ್ತು. ಶುದ್ಧ ಬರ್ಮಾ ತೇಗದಲ್ಲಿ ಸಂಕೀರ್ಣವಾದ ಕೆತ್ತನೆ ಮಾಡಲಾಗಿದೆ. ದೇವತೆಗಳ ಜೀವನದ ಪ್ರಕರಣಗಳನ್ನು ಚಿತ್ರಿಸಲಾಗಿದೆ. ಸ್ವಯಂವೇದ್ಯವಾದ ಧರ್ಮ ಮತ್ತು ಭಾರತೀಯ ಸಂಸ್ಕೃತಿಯನ್ನು ಪ್ರತಿನಿಧಿಸುವ ಮಂಗಳಕರ ಸಂಕೇತಗಳು ಮತ್ತು ಧಾರ್ಮಿಕ ಲಾಂಛನಗಳಿವೆ. ಈ ದೇವಾಲಯವು ಗುಜರಾತ್ ಮತ್ತು ಭಾರತದ ಸಮಾಜಧಾರ್ಮಿಕ ಇತಿಹಾಸದಲ್ಲಿ ಒಂದು ಅಮೂಲ್ಯವಾದ ಸಾಂಸ್ಕೃತಿಕ ಪರಂಪರೆಯಾಗಿದೆ ಎಂದು ನಂಬಲಾಗಿದೆ.

ದೇವಾಲಯದ ಪ್ರಧಾನ ದೇವತೆಗಳೆಂದರೆ ನರ್‌ನಾರಾಯಣ್ ದೇವ್, ರಾಧಾ ಕೃಷ್ಣ ದೇವ್, ಧರ್ಮಭಕ್ತಿಮಾತಾ ಮತ್ತು ಹರಿ ಕೃಷ್ಣ ಮಹಾರಾಜ್, ಬಾಲ್ ಸ್ವರೂಪ್ ಘನಶ್ಯಾಮ್ ಮಹಾರಾಜ್ ಹಾಗೂ ರಂಗ್‍ಮೋಹಲ್ ಘನ್‍ಶ್ಯಾಮ್ ಮಹಾರಾಜ್.

ಅಡಿಟಿಪ್ಪಣಿಗಳು

ಉಲ್ಲೇಖಗಳು 
 

ಹಿಂದೂ ದೇವಾಲಯಗಳು
ಮಠರಿ

ಮಠರಿ (ರಾಜಸ್ಥಾನಿ: मठरी, ) ಒಂದು ರಾಜಸ್ಥಾನಿ ಲಘು ಆಹಾರವಾಗಿದೆ. ಇದು ಭಾರತದ ವಾಯವ್ಯ ಭಾಗದ ಒಂದು ಬಗೆಯ ಹಲ್ಲೆಹಲ್ಲೆಯಾದ ಬಿಸ್ಕತ್ತಾಗಿದೆ. ಒಂದು ಕಾಲದಲ್ಲಿ ಕೇವಲ ಆಯ್ದ ಸ್ಥಳಗಳಲ್ಲಿ ಲಭ್ಯವಿರುತ್ತಿದ್ದ ಮಠರಿ ಈಗ ಭಾರತದ ಬಹುತೇಕ ಎಲ್ಲ ಸಿಹಿಖಾದ್ಯದ ಅಂಗಡಿಗಳಲ್ಲಿ ಲಭ್ಯವಿದೆ. ಇದನ್ನು ಹಿಟ್ಟು, ನೀರು ಮತ್ತು ಐಚ್ಛಿಕವಾಗಿ ಅಜವಾನದ ಬೀಜಗಳಿಂದ ತಯಾರಿಸಲಾಗುತ್ತದೆ.

ಮಠರಿಯನ್ನು ಚಹಾದೊಂದಿಗೆ ಮಾವಿನಕಾಯಿ, ಮೆಣಸಿನಕಾಯಿ ಅಥವಾ ನಿಂಬೆಕಾಯಿ ಉಪ್ಪಿನಕಾಯಿಯ ಜೊತೆಗೆ ಬಡಿಸಲಾಗುತ್ತದೆ. ಇದನ್ನು ಮದುವೆಗಳು ಮತ್ತು ಪೂಜೆಗಳಲ್ಲಿ ಕೂಡ ಬಡಿಸಲಾಗುತ್ತದೆ. ಮಸಾಲಾ ಮಠರಿ ಮಠರಿಯ ಒಂದು ಬಗೆಯಾಗಿದ್ದು ಹೆಚ್ಚು ಗರಿಗರಿಯಾಗಿಸಲು ಇದರಲ್ಲಿ ಸಂಬಾರ ಪದಾರ್ಥಗಳನ್ನು ಸೇರಿಸಲಾಗಿರುತ್ತದೆ. ಮಠರಿ ವಿಭಿನ್ನ ರುಚಿಗಳಲ್ಲಿಯೂ ಲಭ್ಯವಿದೆ, ಉದಾಹರಣೆಗೆ ಮೆಂತೆ ಎಲೆಗಳು (ಮೇಥಿ), ಉಪ್ಪಿನಕಾಯಿ (ಅಚಾರಿ ಮಠರಿ), ಜೀರಿಗೆ (ಜೀರಾ) ಮತ್ತು ಮಸಾಲಾ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Mathri recipe
 Rajasthani Mathri Recipe Video

ಭಾರತೀಯ ಲಘು ಆಹಾರಗಳು
ಚತುರ್ಭುಜ ದೇವಾಲಯ

ಚತುರ್ಭುಜ ದೇವಾಲಯವು ಭಾರತದ ಮಧ್ಯಪ್ರದೇಶ ರಾಜ್ಯದ ಓರ್ಛಾದಲ್ಲಿ ಸ್ಥಿತವಾಗಿದ್ದು ವಿಷ್ಣುವಿಗೆ ಸಮರ್ಪಿತವಾಗಿದೆ. ಚತುರ್ಭುಜ್ ಹೆಸರು ಎರಡು ಶಬ್ದಗಳ ಸಂಯೋಜನೆಯಾಗಿದೆ, ಚತುರ್ ಎಂದರೆ ನಾಲ್ಕು ಮತ್ತು ಭುಜ್ ಎಂದರೆ ತೋಳುಗಳು. ಹಾಗಾಗಿ ಇದರ ಅಕ್ಷರಶಃ ಅರ್ಥ ನಾಲ್ಕು ತೋಳುಗಳುಳ್ಳವನು ಎಂದಾಗಿದೆ ಮತ್ತು ವಿಷ್ಣುವಿನ ಅವತಾರನಾದ ರಾಮನನ್ನು ಸೂಚಿಸುತ್ತದೆ. ಈ ದೇವಾಲಯವು ಸಂಕೀರ್ಣವಾದ ಬಹು ಅಂತಸ್ತಿನ ರಾಚನಿಕ ನೋಟವನ್ನು ಹೊಂದಿದ್ದು ದೇವಾಲಯ, ಕೋಟೆ ಮತ್ತು ಅರಮನೆ ವಾಸ್ತುಕಲಾ ಲಕ್ಷಣಗಳ ಮಿಶ್ರಣವಾಗಿದೆ.

ಮೂಲತಃ ಈ ದೇವಾಲಯವನ್ನು ಮುಖ್ಯ ದೇವತೆಯಾಗಿ ರಾಮನ ವಿಗ್ರಹವನ್ನು ಪೂಜಿಸಲು ನಿರ್ಮಿಸಲಾಗಿತ್ತು. ಇದನ್ನು ಓರ್ಛಾ ಕೋಟೆ ಸಂಕೀರ್ಣದೊಳಗಿನ ರಾಮ ರಾಜ ದೇವಾಲಯದಲ್ಲಿ ಪ್ರತಿಷ್ಠಾಪಿಸಲಾಗಿತ್ತು. ವರ್ತಮಾನದಲ್ಲಿ ಈ ದೇವಾಲಯದಲ್ಲಿ ರಾಧಾ ಕೃಷ್ಣರ ವಿಗ್ರಹವನ್ನು ಪೂಜಿಸಲಾಗುತ್ತದೆ. ಈ ದೇವಾಲಯವು ಹಿಂದೂ ದೇವಸ್ಥಾನಗಳ ಪೈಕಿ ಅತ್ಯಂತ ಎತ್ತರದ ವಿಮಾನಗಳಲ್ಲಿ ಒಂದನ್ನು ಹೊಂದಿರುವುದಕ್ಕೆ ಪ್ರಸಿದ್ಧವಾಗಿದೆ. ಇದರ ವಿಮಾನವು ೩೪೪ ಅಡಿ ಎತ್ತರವಿದೆ.

ಉಲ್ಲೇಖಗಳು 

ಗ್ರಂಥಸೂಚಿ
 
 
 

ದೇವಾಲಯಗಳು
ಮಧ್ಯ ಪ್ರದೇಶ
ಕಾಜು ಕತ್ಲಿ

ಕಾಜು ಬರ್ಫ಼ಿ ಎಂದೂ ಕರೆಯಲ್ಪಡುವ ಕಾಜು ಕತ್ಲಿ (ಅಕ್ಷರಶಃ "ಗೋಡಂಬಿಯ ತುಂಡು") ಬರ್ಫಿಯನ್ನು ಹೋಲುವ ಒಂದು ಭಾರತೀಯ ಸಿಹಿತಿನಿಸಾಗಿದೆ. ಕಾಜು ಎಂದರೆ ಗೋಡಂಬಿ; ಬರ್ಫ಼ಿಯನ್ನು ಹಲವುವೇಳೆ (ಆದರೆ ಯಾವಾಗಲೂ ಅಲ್ಲ) ಸಕ್ಕರೆ ಮತ್ತು (ಒಣಫಲಗಳು ಹಾಗೂ ಸೌಮ್ಯ ಸಂಬಾರ ಪದಾರ್ಥಗಳು) ಇತರ ಘಟಕಾಂಶಗಳನ್ನು ಸೇರಿಸಿ ಹಾಲನ್ನು ಗಟ್ಟಿಯಾಗಿಸಿ ತಯಾರಿಸಲಾಗುತ್ತದೆ. ಕೇಸರ್ ಕಾಜು ಕತ್ಲಿ ಕೇಸರಿಯನ್ನು ಒಳಗೊಳ್ಳುವ ಒಂದು ಕಾಜು ಕತ್ಲಿ ತಿನಿಸಾಗಿದೆ.

ಗೋಡಂಬಿಗಳನ್ನು ನೀರಿನಲ್ಲಿ ಗಣನೀಯ ಸಮಯಾವಧಿಯವರೆಗೆ ನೆನೆಸಿ (ಸಾಮಾನ್ಯವಾಗಿ ರಾತ್ರಿ ಪೂರ್ತಿ) ನಂತರ ಇವನ್ನು ಪೇಸ್ಟಾಗಿ ರುಬ್ಬಿ ಈ ಖಾದ್ಯವನ್ನು ತಯಾರಿಸಲಾಗುತ್ತದೆ. ಎರಡು ಬೆರಳುಗಳನ್ನು ಅದ್ದಿ ಬೇರೆಬೇರೆಯಾಗಿ ಎಳೆದಾಗ ಒಂದೇ ಎಳೆ ರೂಪಗೊಳ್ಳುವವರೆಗೆ ಸಕ್ಕರೆ ಪಾಕವನ್ನು ಕುದಿಸಲಾಗುತ್ತದೆ. ನಂತರ ಅದನ್ನು ರುಬ್ಬಿಕೊಂಡ ಗೋಡಂಬಿಗೆ ಸೇರಿಸಲಾಗುತ್ತದೆ. ತುಪ್ಪ, ಕೇಸರಿ ಮತ್ತು ಒಣಫಲಗಳನ್ನು ಕೂಡ ಸೇರಿಸಬಹುದು. ನಂತರ ಆ ಪೇಸ್ಟ್‌ನ್ನು ಆಳವಿಲ್ಲದ ಚಪ್ಪಟೆ ತಳದ ಪಾತ್ರೆಯಲ್ಲಿ ಹರಡಿ ಚಪ್ಪಟೆಯಾಗಿಸಲಾಗುತ್ತದೆ. ಆಮೇಲೆ ಬಾಯಿತುತ್ತಿನ ಗಾತ್ರದ ಸಮಬಾಹು ಚತುರ್ಭುಜ ಆಕಾರದ ಚೂರುಗಳಾಗಿ ಕತ್ತರಿಸಲಾಗುತ್ತದೆ.

ಉಲ್ಲೇಖಗಳು 

ಸಿಹಿ ತಿನಿಸುಗಳು
ರಜರಪ್ಪಾ

ರಜರಪ್ಪಾ ಭಾರತದ ಝಾರ್ಖಂಡ್ ರಾಜ್ಯದ ರಾಮ್‍ಗಢ್ ಜಿಲ್ಲೆಯಲ್ಲಿನ ಒಂದು ತೀರ್ಥಯಾತ್ರಾ ಕೇಂದ್ರವಾಗಿದೆ. ಇಲ್ಲಿ ಜಲಪಾತವೂ ಇದೆ.

ಜಲಪಾತ 

ಭೇರಾ ಅಥವಾ ಭೈರವಿ ನದಿಯು ದಾಮೋದರ್ ನದಿಯನ್ನು ಕೂಡುತ್ತದೆ. ಇದು ೯.೧ ಮೀಟರ್ (೩೦ ಅಡಿ) ಎತ್ತರದಿಂದ ಧುಮುಕುತ್ತದೆ. ಇದು ಒಂದು ರಮಣೀಯ ತಾಣವಾಗಿದ್ದು ಭೇಟಿನೀಡುವವರು ದೋಣಿ ವಿಹಾರ ಸೌಕರ್ಯಗಳನ್ನು ಬಳಸಬಹುದು ಮತ್ತು ನಯನಮನೋಹರ ಬಂಡೆ ರಚನೆಯನ್ನು ನೋಡಬಹುದು.

ಭೌಗೋಳಿಕ ಮಹತ್ವ 
ರಜರಪ್ಪಾ ಜಲಪಾತವು ಬಹಳ ದೊಡ್ಡ ಭೌಗೋಳಿಕ ಮಹತ್ವವನ್ನು ಹೊಂದಿದೆ. ರಜರಪ್ಪಾದಲ್ಲಿನ ದಾಮೋದರ್ ಕಣಿವೆಯು ಬಹುಆವರ್ತಕ ಕಣಿವೆ ಅಥವಾ ಸ್ಥಳಾಕೃತಿ ಅಸಾಂಗತ್ಯದ ವಿಶಿಷ್ಟ ಉದಾಹರಣೆಯಾಗಿದೆ. ಎರಡು ಅಂತಸ್ತಿನ ಕಣಿವೆಯು ಇದರ ಲಕ್ಷಣವಾಗಿದೆ.

ತೀರ್ಥಯಾತ್ರಾ ಸ್ಥಳ 
ರಜರಪ್ಪಾ ಒಂದು ಹಿಂದೂ ತೀರ್ಥಯಾತ್ರಾ ಸ್ಥಳವಾಗಿದ್ದು ದಿನಕ್ಕೆ ಅಂದಾಜು 2,500-3,000 ಜನರನ್ನು ಆಕರ್ಷಿಸುತ್ತದೆ. ಇಲ್ಲಿರುವ ಛಿನ್ನಮಸ್ತ (ಛಿನ್ನಮಸ್ತಿಕಾ ಎಂದೂ ಪರಿಚಿತವಾಗಿದೆ) ದೇವಸ್ಥಾನದಲ್ಲಿ ಕಮಲದ ತಳಪಾಯದಲ್ಲಿನ ಕಾಮದೇವ ಮತ್ತು ರತಿಯ ದೇಹಗಳ ಮೇಲೆ ನಿಂತಿರುವ ಛಿನ್ನಮಸ್ತ ದೇವಿಯ ಶಿರವಿಲ್ಲದ ಪ್ರತಿಮೆಯು ಮುಖ್ಯ ಆಕರ್ಷಣೆಯಾಗಿದೆ. ಛಿನ್ನಮಸ್ತ ದೇವಾಲಯವು ಅದರ ತಾಂತ್ರಿಕ ವಾಸ್ತುಕಲಾ ವಿನ್ಯಾಸದ ಶೈಲಿಗೆ ಬಹಳ ಜನಪ್ರಿಯವಾಗಿದೆ.

ಉಲ್ಲೇಖಗಳು 

ಝಾರ್ಖಂಡ್
ದುಷ್ಯಂತ

ದುಷ್ಯಂತನು ಚಂದ್ರವಂಶದಲ್ಲಿ ಪ್ರಸಿದ್ಧನಾದ ದೊರೆ. ಇವನಿಗೆ ತಂದೆ ಈಲಿನ. ನಾಲ್ವರು ಸಹೋದರರು - ಶೂರ, ಭೀಮ, ವಸು, ಪ್ರವಸು ಎಂದು, ಮೊದಲ ಹೆಂಡತಿ ಲಕ್ಷ್ಮೀ. ಆಕೆಯಲ್ಲಿ ಹುಟ್ಟಿದ ಮಗ ಜನಮೇಜಯ. ಎರಡನೆಯ ಹೆಂಡತಿ ಶಕುಂತಲೆ. ಇವಳು ವಿಶ್ವಾಮಿತ್ರ ಮೇನಕೆಯರ ಮಗಳು. ಕಣ್ವಾಶ್ರಮದಲ್ಲೇ ಬೆಳೆದ ಈಕೆಯನ್ನು ಬೇಟೆಗೆ ಹೋದ ದುಷ್ಯಂತ ಕಂಡು ಮೋಹಿತನಾಗಿ ಗಾಂಧರ್ವ ರೀತಿಯಲ್ಲಿ ಈಕೆಯನ್ನು ವಿವಾಹವಾಗುತ್ತಾನೆ. ಕೆಲಕಾಲ ಜೊತೆಗಿದ್ದು ತಾನೊಬ್ಬನೇ ರಾಜಧಾನಿಗೆ ಹಿಂತಿರುಗುತ್ತಾನೆ. ಗರ್ಭವತಿ ಶಕುಂತಲೆ ಆಶ್ರಮದಲ್ಲಿದ್ದುಕೊಂಡು ಗಂಡುಮಗುವನ್ನು ಪ್ರಸವಿಸುತ್ತಾಳೆ. ಕಣ್ವರು ಮಗುವಿಗೆ ಸರ್ವದಮನ ಎಂದು ನಾಮಕರಣ ಮಾಡುತ್ತಾರೆ. ದುಷ್ಯಂತ ಮತ್ತೆ ಕಣ್ವಾಶ್ರಮಕ್ಕೆ ಬರುವುದೂ ಇಲ್ಲ; ಹೆಂಡತಿಯನ್ನು ಕರೆಸಿಕೊಳ್ಳುವುದೂ ಇಲ್ಲ. ಆಗ ಕಣ್ವರು ಶಕುಂತಲೆಯನ್ನೂ ಸರ್ವದಮನನನ್ನೂ ಗಂಡನ ಮನೆಗೆ ಕಳುಹಿಸಿಕೊಡುತ್ತಾರೆ. ದುಷ್ಯಂತ ಶಕುಂತಲೆಯನ್ನು ಮರೆತುಬಿಟ್ಟಿದ್ದನಾದ ಕಾರಣ ತಾನು ಆತನ ಪತ್ನಿ ಎಂಬುದನ್ನು ಹೇಗೆ ಸ್ಪಷ್ಟಪಡಿಸಿದರೂ ಆಕೆಯನ್ನು ಅವನು ಗುರುತಿಸಲಾರದಾಗುತ್ತಾನೆ. ಆ ಸಮಯದಲ್ಲಿ ಅಶರೀರವಾಣಿಯೊಂದು ಶಕುಂತಲೆ ಆತನ ಪತ್ನಿ ಎಂದೂ ಸರ್ವದಮನ ಆತನ ಮಗನೆಂದೂ ಅವರಿಬ್ಬರನ್ನೂ ಸ್ವೀಕರಿಸಬೇಕೆಂದೂ ನುಡಿಯುತ್ತದೆ. ಆಗ ದುಷ್ಯಂತ ಮರುಮಾತಾಡದೆ ಸ್ವೀಕರಿಸುತ್ತಾನೆ. ಆಗಲೆ ಮಗನಿಗೆ ಭರತ ಎಂದು ಹೊಸದಾಗಿ ಹೆಸರಿಡುತ್ತಾನೆ. ಮಹಾಭಾರತದ ಆದಿಪರ್ವದಲ್ಲಿ ಬರುವ ದುಷ್ಯಂತೋಪಾಖ್ಯಾನವೆಂಬ ಈ ಕತೆಯನ್ನು ಕೆಲವು ಮಾರ್ಪಾಡುಗಳೊಂದಿಗೆ ಕಾಳಿದಾಸ ಬಳಸಿಕೊಂಡು ತನ್ನ ವಿಶ್ವವಿಖ್ಯಾತ ಅಭಿಜ್ಞಾನ ಶಾಕುಂತಲಾ ಎಂಬ ನಾಟಕವನ್ನು ಬರೆದಿದ್ದಾನೆ.

ಉಲ್ಲೇಖಗಳು

ಉಪಯುಕ್ತ ಕೊಂಡಿಗಳು
Hindi Book Dushyant Ki Shakuntala by Pradeep Sharma 

ಮಹಾಭಾರತದ ಪಾತ್ರಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎ.ವಿ.ಎಂ.ಚೆಟ್ಟಿಯಾರ್

ಎ.ವಿ.ಮೀಯಪ್ಪನ್ ಅಥವಾ ಎವಿಎಂ ಎಂದೂ ಕರೆಯಲ್ಪಡುವ ಅವಿಚಿ ಮೇಯಪ್ಪ ಚೆಟ್ಟಿಯಾರ್ (28 ಜುಲೈ 1907 - 12 ಆಗಸ್ಟ್ 1979) ಒಬ್ಬ ಭಾರತೀಯ ಚಲನಚಿತ್ರ ನಿರ್ಮಾಪಕ, ನಿರ್ದೇಶಕ ಮತ್ತು ಲೋಕೋಪಕಾರಿ, ಅವರು ಚೆನ್ನೈನ ವಡಪಲಾನಿಯಲ್ಲಿ ಎವಿಎಂ ಪ್ರೊಡಕ್ಷನ್ಸ್ ಸ್ಥಾಪಿಸಿದರು. ಅವರನ್ನು ಎಸ್. ಎಸ್. ವಾಸನ್ ಮತ್ತು ಎಲ್. ವಿ. ಪ್ರಸಾದ್ ಅವರೊಂದಿಗೆ ತಮಿಳು ಚಿತ್ರರಂಗದ ಪ್ರವರ್ತಕರಲ್ಲಿ ಮತ್ತು ದಕ್ಷಿಣ ಭಾರತದ ಚಲನಚಿತ್ರೋದ್ಯಮದ ಮೂರು ಚಲನಚಿತ್ರ ಮೊಗಲ್ಗಳಲ್ಲಿ ಒಬ್ಬರು ಎಂದು ವ್ಯಾಪಕವಾಗಿ ಪರಿಗಣಿಸಲಾಗಿದೆ. ಅವರ ನಿರ್ಮಾಣ ಸಂಸ್ಥೆ ಎವಿಎಂ ಪ್ರೊಡಕ್ಷನ್ಸ್ ಕಾಲಿವುಡ್ (ತಮಿಳು ಚಲನಚಿತ್ರೋದ್ಯಮ) ನಲ್ಲಿ ಐದು ದಶಕ ಮತ್ತು ಮೂರು ತಲೆಮಾರುಗಳವರೆಗೆ ಯಶಸ್ವಿಯಾಗಿ ಕಾರ್ಯನಿರ್ವಹಿಸುತ್ತಿರುವ ಏಕೈಕ ನಿರ್ಮಾಣ ಸಂಸ್ಥೆಯಾಗಿದೆ.

ಎವಿಎಂ ಕಾರೈಕುಡಿಯಲ್ಲಿ ನಾಗರಥರ್ ಕುಟುಂಬದಲ್ಲಿ ಜನಿಸಿದರು. ಅವರು ಚಿಕ್ಕ ವಯಸ್ಸಿನಲ್ಲಿಯೇ ಮದ್ರಾಸಿಗೆ ತೆರಳಿ ಸರಸ್ವತಿ ಮಳಿಗೆಗಯನ್ನು ಸ್ಥಾಪಿಸಿದರು, ಅದು ಗ್ರಾಮಫೋನ್ ದಾಖಲೆಗಳನ್ನು ಮಾರಾಟ ಮಾಡಿತು. ತರುವಾಯ, ಅವರು ಚಿತ್ರರಂಗಕ್ಕೆ ಪ್ರವೇಶಿಸಿ ತಮ್ಮದೇ ಆದ ಚಿತ್ರಗಳನ್ನು ನಿರ್ದೇಶಿಸಲು ಪ್ರಾರಂಭಿಸಿದರು. ಕೆಲವು ಆರಂಭಿಕ ಹಿನ್ನಡೆಗಳ ನಂತರ, ಎವಿಎಂ 1940 ರ ದಶಕದ ಆರಂಭದಲ್ಲಿ ಹಿಟ್‌ಗಳ ಸರಣಿಯನ್ನು ನೀಡಿತು. ಅವರ 1947 ರ ನಮ್ ಇರುವಾರ್ ಚಲನಚಿತ್ರದ ಅಪಾರ ಯಶಸ್ಸಿನ ನಂತರ, ಎವಿಎಂ ಚಲನಚಿತ್ರ ನಿರ್ಮಾಣಕ್ಕೆ ತೆರಳಿ ಎವಿಎಂ ಪ್ರೊಡಕ್ಷನ್ಸ್ ಅನ್ನು ಮೊದಲು ಸಂತೋಮ್ ಮತ್ತು ನಂತರ ಕೊಡಂಬಕ್ಕಂ, ಚೆನ್ನೈನಲ್ಲಿ ಸ್ಥಾಪಿಸಿದರು. 1951 ರಲ್ಲಿ ಎವಿಎಂ ವೈಜಯಂತಿಮಾಲಾ ಅಭಿನಯದ ಬಹಾರ್ ಚಿತ್ರದೊಂದಿಗೆ ಹಿಂದಿ ಚಿತ್ರರಂಗಕ್ಕೆ ಪ್ರವೇಶಿಸಿದರು. 1979 ರಲ್ಲಿ ಅವರು ಸಾಯುವ ಹೊತ್ತಿಗೆ ಅವರು 167 ಚಲನಚಿತ್ರಗಳನ್ನು ನಿರ್ಮಿಸಿದ್ದರು.

ಎವಿಎಂ ಪ್ರೊಡಕ್ಷನ್ಸ್ ನಿರ್ಮಿಸಿದ ಗಮನಾರ್ಹ ಚಿತ್ರಗಳು ವಾಝ್ಕೈ, ಬಹಾರ್, ಪರಾಸಕ್ತಿ, ಹಮ್ ಪಂಛಿ ಏಕ್ ಡಾಲ್ ಕೆ, ಭೂಕೈಲಾಸ, ಕಲತೂರ್ ಕಣ್ಣಮ್ಮ, ಸರ್ವರ್ ಸುಂದರಂ ಮತ್ತು ಮೇಜರ್ ಚಂದ್ರಕಾಂತ್. ಎವಿಎಂ ಅವರು 1930 ಮತ್ತು 1940 ರ ದಶಕಗಳಲ್ಲಿ ಹಲವಾರು ಚಲನಚಿತ್ರಗಳನ್ನು ನಿರ್ದೇಶಿಸಿದರು, ಅವುಗಳಲ್ಲಿ ಗಮನಾರ್ಹವಾದವು ಅಲ್ಲಿ ಅರ್ಜುನ, ಭೂಕೈಲಾಸ, ಸಭಾಪತಿ, ಶ್ರೀ ವಲ್ಲಿ ಮತ್ತು ನಮ್ ಇರುವರ್.

ಚಲನಚಿತ್ರ ನಿರ್ಮಾಪಕ
ಶಾಕ್‍ಶುಕಾ

ಶಾಕ್‍ಶುಕಾ () ಮೊಟ್ಟೆಗಳನ್ನು ಟೊಮೇಟೊಗಳು, ಆಲಿವ್ ಎಣ್ಣೆ, ಮೆಣಸು, ಈರುಳ್ಳಿ ಹಾಗೂ ಬೆಳ್ಳುಳ್ಳಿಯ ಸಾಸ್‍ನಲ್ಲಿ ಬೇಯಿಸಿ ತಯಾರಿಸಿಲಾಗುವ ಖಾದ್ಯವಾಗಿದೆ. ಸಾಮಾನ್ಯವಾಗಿ ಸಂಬಾರ ಪದಾರ್ಥಗಳಾದ ಜೀರಿಗೆ, ಕೆಂಪು ಮೆಣಸು, ಕಾಯೆನ್ ಮೆಣಸು ಮತ್ತು ಜಾಪತ್ರೆಯನ್ನು ಸೇರಿಸಲಾಗುತ್ತದೆ. ಈ ಖಾದ್ಯವು ಮೆಡಿಟರೇನಿಯನ್ ಸಂಸ್ಕೃತಿಗಳಲ್ಲಿ ಶತಮಾನಗಳಿಂದ ಅಸ್ತಿತ್ವದಲ್ಲಿದೆ.

ಶಾಕ್‍ಶುಕಾದ ಕೆಲವು ರೂಪಗಳನ್ನು ಕೊಚ್ಚಿದ ಕುರಿಮರಿ ಮಾಂಸ, ಸುಟ್ಟ ಸಂಬಾರ ಪದಾರ್ಥಗಳು, ಮೊಸರು ಮತ್ತು ತಾಜಾ ಮೂಲಿಕೆಗಳಿಂದ ತಯಾರಿಸಬಹುದು. ಇತರ ರೂಪಗಳು ಫ಼ೆಟಾದಂತಹ ಉಪ್ಪುಪ್ಪಾದ ಗಿಣ್ಣುಗಳನ್ನು ಒಳಗೊಂಡಿರಬಹುದು. ಸಂಬಾರ ಪದಾರ್ಥಗಳಲ್ಲಿ ಪುಡಿಮಾಡಿದ ಹವೀಜ ಸೇರಿರಬಹುದು. ಟ್ಯುನೀಷಿಯಾದ ಬಾಣಸಿಗರು ಖಾದ್ಯಕ್ಕೆ ಆಲೂಗಡ್ಡೆ, ಚಪ್ಪಟೆ ಹುರುಳಿಕಾಯಿ, ಆರ್ಟಿಚೋಕ್ ತಿರುಳು ಅಥವಾ ಕಾರ್ಜೆಟ್‌ನ್ನು ಸೇರಿಸಬಹುದು.

ಉಲ್ಲೇಖಗಳು 

ಖಾದ್ಯ, ತಿನಿಸು
ದಾದಾ ಹರಿರ್ ವಾವ್

ದಾದಾ ಹರಿರ್ ವಾವ್ (ಗುಜರಾತಿ: દાદા હરિર વાવ) ಭಾರತದ ಗುಜರಾತ್ ರಾಜ್ಯದ ಅಹ್ಮದಾಬಾದ್‍ನಿಂದ ೧೫ ಕಿ.ಮಿ. ದೂರದಲ್ಲಿರುವ ಅಸರ್ವಾ ಪ್ರದೇಶದಲ್ಲಿರುವ ಒಂದು ಮೆಟ್ಟಿಲುಬಾವಿಯಾಗಿದೆ.

ಮೆಟ್ಟಿಲುಬಾವಿಯಲ್ಲಿರುವ ಪರ್ಷಿಯನ್ ಶಾಸನದ ಪರಕಾರ ಈ ಮೆಟ್ಟಿಲುಬಾವಿಯನ್ನು ಮಹ್ಮೂದ್ ಬೇಗಡಾನ ಮನೆಯ ಮಹಿಳೆಯಾಗಿದ್ದ ಧಾಯಿ ಹರಿರ್ ೧೪೮೫ರಲ್ಲಿ ಕಟ್ಟಿಸಿದರು. ಅವಳು ಅರಸರ ಜನಾನಾದ ಮೇಲ್ವಿಚಾರಕಿಯಾಗಿದ್ದಳು.

ಸೋಲಂಕಿ ವಾಸ್ತುಕಲಾ ಶೈಲಿಯಲ್ಲಿ ಮರಳುಗಲ್ಲನ್ನು ಬಳಸಿ ನಿರ್ಮಿಸಲ್ಪಟ್ಟಿರುವ ದಾದಾ ಹರಿರ್ ವಾವ್ ಐದು ಅಂತಸ್ತುಗಳಷ್ಟು ಆಳವಿದೆ. ನಕ್ಷೆ ಪ್ರಕಾರ ಮೇಲ್ಭಾಗದಲ್ಲಿ ಅಷ್ಟಭುಜಗಳನ್ನು ಹೊಂದಿದೆ ಮತ್ತು ಸಂಕೀರ್ಣವಾಗಿ ಕೆತ್ತಲ್ಪಟ್ಟ ಹೆಚ್ಚಿನ ಸಂಖ್ಯೆಯ ಕಂಬಗಳ ಮೇಲೆ ನಿರ್ಮಿಸಲ್ಪಟ್ಟಿದೆ. ಪ್ರತಿ ಅಂತಸ್ತು ಜನರು ಸಭೆ ಸೇರುವಷ್ಟು ವಿಶಾಲವಾಗಿದೆ. ಆ ಮಟ್ಟದಲ್ಲಿ ಅಂತರ್ಜಲವನ್ನು ಪಡೆಯಲು ಇದನ್ನು ಆಳವಾಗಿ ಅಗೆಯಲಾಯಿತು ಮತ್ತು ವರ್ಷದಲ್ಲಿ ಬೀಳುವ ಮಳೆಯ ಕಾರಣ ನೀರಿನ ಮಟ್ಟದಲ್ಲಿ ಆಗುವ ಕಾಲಿಕ ಏರಿಳಿತಗಳನ್ನು ಲೆಕ್ಕಕ್ಕೆ ತೆಗೆದುಕೊಂಡಿತು.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Dada Harir Vav
 Ranked #19 out of 121 things to do in Ahmedabad
 Dada Harir Stepwell on Gujarat Tourism Official Website
 Bad times for Dada Hari ni Vav in Gujarat

ಗುಜರಾತ್
ಪ್ರವಾಸಿ ಆಕರ್ಷಣೆಗಳು
ಕೇಂದ್ರ ಸಶಸ್ತ್ರ ಪೊಲೀಸ್ ಪಡೆ

ಕೇಂದ್ರ ಸಶಸ್ತ್ರ ಪೊಲೀಸ್ ಪಡೆ (ಸಿಎಪಿಎಫ್) ಭಾರತದಲ್ಲಿ ಗೃಹ ಸಚಿವಾಲಯದ ಅಧಿಕಾರದಲ್ಲಿರುವ ಐದು ಭದ್ರತಾ ಪಡೆಗಳಲ್ಲಿ ಒಂದಾಗಿದೆ. ಅವುಗಳೆಂದರೆ: ಗಡಿ ಭದ್ರತಾ ಪಡೆ (ಬಿಎಸ್‌ಎಫ್), ಕೇಂದ್ರ ಮೀಸಲು ಪೊಲೀಸ್ ಪಡೆ (ಸಿಆರ್‌ಪಿಎಫ್), ಕೇಂದ್ರ ಕೈಗಾರಿಕಾ ಭದ್ರತಾ ಪಡೆ (ಸಿಐಎಸ್‌ಎಫ್), ಭಾರತ - ಟಿಬೆಟ್ (ಇಂಡೋ-ಟಿಬೆಟಿಯನ್) ಗಡಿ ಪೊಲೀಸ್ (ಐಟಿಬಿಪಿ), ಸಶಸ್ತ್ರ ಗಡಿ ಪಡೆ (ಎಸ್‌ಎಸ್‌ಬಿ).

ಗಡಿ ಭದ್ರತಾ ಪಡೆ (ಬಿಎಸ್‌ಎಫ್) 

ಭಾರತವು ಪ್ರಮುಖ ಅರೆ ಸೈನಿಕ ಪಡೆ ಮತ್ತು ವಿಶ್ವದ ಅತಿದೊಡ್ಡ ಗಡಿ ಕಾವಲು ಪಡೆ ಹೊಂದಿದೆ. ಇದು 1 ಡಿಸೆಂಬರ್ 1965 ರಂದು ರೂಪುಗೊಂಡಿತು. ಶಾಂತಿಯ ಸಮಯದಲ್ಲಿ ಭಾರತದ ಅಂತರರಾಷ್ಟ್ರೀಯ ಗಡಿಗಳನ್ನು ನಿರಂತರವಾಗಿ ಮೇಲ್ವಿಚಾರಣೆ ಮಾಡುವುದು, ಭಾರತದ ಭೂ ಗಡಿಗಳನ್ನು ರಕ್ಷಿಸುವುದು ಮತ್ತು ಅಂತರರಾಷ್ಟ್ರೀಯ ಅಪರಾಧಗಳನ್ನು ತಡೆಯುವುದು ಇದರ ಮುಖ್ಯ ಜವಾಬ್ದಾರಿಯಾಗಿದೆ.  ಬಿಎಸ್ಎಫ್ ಪ್ರಸ್ತುತ 188 ಬೆಟಾಲಿಯನ್ಗಳನ್ನು ಹೊಂದಿದೆ ಮತ್ತು 6,385.36 ಕಿ.ಮೀ ಉದ್ದದ ಅಂತರರಾಷ್ಟ್ರೀಯ ಗಡಿಯನ್ನು ಕಾವಲು ಕಾಯುತ್ತದೆ, ಅದು ಪವಿತ್ರ, ಪ್ರವೇಶಿಸಲಾಗದ ಮರುಭೂಮಿಗಳು, ನದಿ ಕಣಿವೆಗಳು ಮತ್ತು ಹಿಮದಿಂದ ಆವೃತವಾದ ಪ್ರದೇಶಗಳಿಗೆ ವ್ಯಾಪಿಸಿದೆ. ಗಡಿ ಪ್ರದೇಶಗಳಲ್ಲಿ ವಾಸಿಸುವ ಜನರಲ್ಲಿ ಭದ್ರತೆಯ ಪ್ರಜ್ಞೆಯನ್ನು ಬೆಳೆಸುವ ಜವಾಬ್ದಾರಿಯನ್ನು ಬಿಎಸ್‌ಎಫ್‌ಗೆ ನೀಡಲಾಗಿದೆ. ಇದಲ್ಲದೆ, ಗಡಿ ಅಪರಾಧಗಳಾದ ಕಳ್ಳಸಾಗಣೆ / ಒಳನುಸುಳುವಿಕೆ ಮತ್ತು ಇತರ ಅಕ್ರಮ ಚಟುವಟಿಕೆಗಳನ್ನು ತಡೆಗಟ್ಟುವ ಜವಾಬ್ದಾರಿಯೂ ಇದೆ.

ಕೇಂದ್ರ ಮೀಸಲು ಪೊಲೀಸ್ ಪಡೆ (ಸಿಆರ್‌ಪಿಎಫ್) 
ಇದು ಭಾರತದ ಕೇಂದ್ರ ಸಶಸ್ತ್ರ ಪೊಲೀಸ್ ಪಡೆಗಳಲ್ಲಿ ಅತಿ ದೊಡ್ಡದಾಗಿದೆ. ಇದು ಭಾರತ ಸರ್ಕಾರದ ಗೃಹ ಸಚಿವಾಲಯದ ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತದೆ. ಈ ಪಡೆಯ ಪ್ರಾಥಮಿಕ ಕಾರ್ಯ ವು ರಾಜ್ಯ / ಕೇಂದ್ರಾಡಳಿತ ಪ್ರದೇಶಗಳಿಗೆ ಪೊಲೀಸ್ ಕ್ರಮ, ಕಾನೂನು ಮತ್ತು ಸುವ್ಯವಸ್ಥೆ ಮತ್ತು ಭಯೋತ್ಪಾದನೆಯನ್ನು ಎದುರಿಸಲು ಸಹಾಯ ಮಾಡುತ್ತದೆ. ಇದು ಜುಲೈ 27, 1939 ರಂದು ಕ್ರೌನ್ ಪ್ರತಿನಿಧಿ ಪೊಲೀಸ್ ಆಗಿ ಅಸ್ತಿತ್ವಕ್ಕೆ ಬಂದಿತು. ಭಾರತೀಯ ಸ್ವಾತಂತ್ರ್ಯದ ನಂತರ, ಸಿಆರ್ಪಿಎಫ್ ಕಾಯ್ದೆ ಜಾರಿಗೆ ಬಂದಾಗ ಅದು ಡಿಸೆಂಬರ್ 28, 1949 ರಂದು ಕೇಂದ್ರ ಮೀಸಲು ಪೊಲೀಸ್ ಪಡೆಯಾಯಿತು.

ಕೇಂದ್ರ ಕೈಗಾರಿಕಾ ಭದ್ರತಾ ಪಡೆ 
ಇದು ಅರೆಸೈನಿಕ ಪಡೆಯಾಗಿದ್ದು, ಸರ್ಕಾರಿ ಕಾರ್ಖಾನೆಗಳು ಮತ್ತು ಇತರ ಸರ್ಕಾರಿ ಸಂಸ್ಥೆಗಳಿಗೆ ಭದ್ರತೆಯನ್ನು ಒದಗಿಸುವುದು ಇದರ ಮುಖ್ಯ ಕಾರ್ಯವಾಗಿದೆ. ಈ ಪಡೆಯು ದೇಶದ ವಿವಿಧ ಪ್ರಮುಖ ಸಂಸ್ಥೆಗಳನ್ನೂ ರಕ್ಷಿಸುತ್ತದೆ.

ಭಾರತ - ಟಿಬೆಟ್ ಗಡಿ ಪೊಲೀಸ್ 
ಇದು ಭಾರತೀಯ ಅರೆಸೈನಿಕ ಪಡೆ. ಇಂಡೋ-ಟಿಬೆಟಿಯನ್ ಗಡಿಯನ್ನು ಚೀನಾದ ಟಿಬೆಟ್ ಸ್ವಾಯತ್ತ ಪ್ರದೇಶದಿಂದ ರಕ್ಷಿಸಲು ಇದನ್ನು ಅಕ್ಟೋಬರ್ 24, 1962 ರಂದು ಸ್ಥಾಪಿಸಲಾಯಿತು. ಈ ಪಡೆ ಕರಕೋರಂ ಪಾಸ್‌ನಿಂದ ಲಿಪುಲೆಖ್ ಪಾಸ್ ಮತ್ತು ಇಂಡೋ-ನೇಪಾಳ-ಚೀನಾ ತ್ರಿಶಂಗಂವರೆಗಿನ ಗಡಿಯನ್ನು 2115 ಕಿ.ಮೀ ಉದ್ದದಲ್ಲಿ ರಕ್ಷಿಸುತ್ತದೆ. ಆರಂಭದಲ್ಲಿ ಇದು ಕೇವಲ ನಾಲ್ಕು ಬೆಟಾಲಿಯನ್‌ಗಳಿಗೆ ಮಾತ್ರ ಅವಕಾಶ ಮಾಡಿಕೊಟ್ಟಿತು, ನಂತರ ಇದನ್ನು 1978 ರಲ್ಲಿ 1976 ರಲ್ಲಿ ಹೆಚ್ಚಿಸಲಾಯಿತು.

ಸಶಸ್ತ್ರ ಗಡಿ ಪಡೆ (ಎಸ್‌ಎಸ್‌ಬಿ) 
ಈ ಪಡೆಯು ಭಾರತದ ಅರೆಸೈನಿಕ ಪಡೆಯಾಗಿದ್ದು 1,751 ಕಿ.ಮೀ ಭಾರತ-ನೇಪಾಳ ಗಡಿ ಮತ್ತು 699 ಕಿ.ಮೀ ಭಾರತ-ಭೂತಾನ್ ಗಡಿಯ ಭದ್ರತೆಗೆ ಕಾರಣವಾಗಿದೆ. ಈ ಎರಡೂ ಗಡಿ ಪ್ರದೇಶಗಳು ಶಸ್ತ್ರಾಸ್ತ್ರ, ಮದ್ದುಗುಂಡುಗಳ ಕಳ್ಳಸಾಗಣೆ, ಮತ್ತು ರಾಷ್ಟ್ರ ವಿರೋಧಿ ಅಂಶಗಳ ಅಕ್ರಮ ಚಲನೆ ಭಾರತಕ್ಕೆ ಅಪಾಯವನ್ನುಂಟುಮಾಡುತ್ತವೆ.

ಬಾಹ್ಯ ಲಿಂಕ್‌ಗಳು 

 https://web.archive.org/web/20190414002300/https://m.economictimes.com/news/politics-and-nation/constables-to-get-promoted-5-years-early-ministry-of- ಮನೆ-ವ್ಯವಹಾರಗಳು-ಪುನರುಜ್ಜೀವನ-ಹಳೆಯ-ಪೋಸ್ಟ್ / ಲೇಖನ ಪ್ರದರ್ಶನ / 20725331.cms

ಉಲ್ಲೇಖಗಳು 

ಭಾರತ ಸರ್ಕಾರ
ರಾಷ್ಟ್ರೀಯ ವಿಪತ್ತು ನಿರ್ವಹಣಾ ಪಡೆ

ರಾಷ್ಟ್ರೀಯ ವಿಪತ್ತು ನಿರ್ವಹಣಾ ಪಡೆಯು " ವಿಪತ್ತು ನಿರ್ವಹಣಾ ಕಾಯ್ದೆ 2005" ರ ಕಾನೂನಿನಡಿಯಲ್ಲಿ ರೂಪುಗೊಂಡಿದ್ದು, ತುರ್ತು ಅಥವಾ ವಿಪತ್ತಿನ ಸಮಯದಲ್ಲಿ ಪರಿಣತಿ ಮತ್ತು ಬದ್ಧತೆಯೊಂದಿಗೆ ಪೀಡಿತ ಮತ್ತು ಸಾವುನೋವುಗಳ ಯೋಗಕ್ಷೇಮಕ್ಕಾಗಿ ಕೆಲಸ ಮಾಡುತ್ತದೆ.   : ಸೆಕ್ಷನ್ 44-45 ಭಾರತದಲ್ಲಿ ವಿಪತ್ತು ನಿರ್ವಹಣೆಯ ಉನ್ನತ ಸಂಸ್ಥೆ - ಎನ್‌ಡಿಎಂಎ ಅಂದರೆ ಪ್ರಧಾನಿ ನೇತೃತ್ವದ ರಾಷ್ಟ್ರೀಯ ವಿಪತ್ತು ನಿರ್ವಹಣಾ ಪ್ರಾಧಿಕಾರ. 

ಭಾರತದ ಸಂಯುಕ್ತ ರಚನೆಯಲ್ಲಿ ವಿಪತ್ತು ನಿರ್ವಹಣೆ ರಾಜ್ಯ ಸರ್ಕಾರಗಳ ಹೆಗಲ ಮೇಲಿದೆ. ಕೇಂದ್ರದಲ್ಲಿ, ಗೃಹ ಸಚಿವಾಲಯ, ಭಾರತ ಸರ್ಕಾರವು ಎಲ್ಲಾ ರಾಜ್ಯ ಘಟಕಗಳೊಂದಿಗೆ ಸಮನ್ವಯಗೊಳಿಸುತ್ತದೆ. 

ಅತ್ಯಂತ ಗಂಭೀರ ವಿಪತ್ತುಗಳಲ್ಲಿ, ಮಿಲಿಟರಿ ಪಡೆ, ಎನ್‌ಡಿಆರ್‌ಎಫ್, ವೈಜ್ಞಾನಿಕ ಉಪಕರಣಗಳು, ಆರ್ಥಿಕ ಸಹಾಯ, ಕೇಂದ್ರ ಅರೆಸೈನಿಕ ಪಡೆ ಮತ್ತು ಇತರ ಎಲ್ಲ ಪ್ರಕಾರಗಳು ಸೇರಿದಂತೆ ಪೀಡಿತ ರಾಜ್ಯದ ಕೋರಿಕೆಯ ಮೇರೆಗೆ ರಾಜ್ಯಕ್ಕೆ ಅಪಾರ ಪ್ರಮಾಣದ ಸಹಾಯವನ್ನು ಕಳುಹಿಸುವುದು ಕೇಂದ್ರ ಸರ್ಕಾರದ ಜವಾಬ್ದಾರಿಯಾಗಿದೆ.

ನಿರ್ವಹಣೆ ಮತ್ತು ನಿಯಂತ್ರಣ 
ಮಹಾರಾಷ್ಟ್ರದ ರಾಷ್ಟ್ರೀಯ ತುರ್ತು ಕಾರ್ಯಾಚರಣೆ ಕೇಂದ್ರದ (ಎನ್‌ಇಒಸಿ) ಕಾರ್ಯವು ಗಡಿಯಾರದ ಸುತ್ತ ಕೆಲಸ ಮಾಡುವಾಗ ವಿಪತ್ತಿನಂತಹ ಸಂದರ್ಭಗಳನ್ನು ಗ್ರಹಿಸುವುದು. ಕೇಂದ್ರ ಪರಿಸರ ಸಂಸ್ಥೆಗಳಾದ ಹವಾಮಾನ ಇಲಾಖೆ, ಕೇಂದ್ರ ಜಲ ಆಯೋಗ, ಪರ್ವತಗಳು ಮತ್ತು ಅವಲಾಂಚೆ ಸಂಶೋಧನಾ ಸಂಸ್ಥೆ ಮತ್ತು ಇತರ ಹಲವು ಹವಾಮಾನ ವೈಜ್ಞಾನಿಕ ಮಾಹಿತಿ ಮತ್ತು ದತ್ತಾಂಶಗಳನ್ನು ಸಂಗ್ರಹಿಸುವುದು ಮತ್ತು ಅವುಗಳ ಬಗ್ಗೆ ಸಂಶೋಧನೆ ನಡೆಸಿ ಕಾರ್ಯಸಾಧ್ಯವಾದ ಮಾಹಿತಿಯನ್ನು ನೀಡುವುದು ಇದರ ಕೆಲಸ. ಈ ಎಲ್ಲಾ ಮಾಹಿತಿಯನ್ನು ಸಂಗ್ರಹಿಸಿ ವರದಿಯನ್ನು ಆಯಾ ರಾಜ್ಯಗಳು ಮತ್ತು ಕೇಂದ್ರ ಸಚಿವಾಲಯಗಳಿಗೆ ಕಳುಹಿಸಲಾಗುತ್ತದೆ. ಮಳೆಗಾಲದ ತಿಂಗಳುಗಳಲ್ಲಿ, ಇಂತಹ ಮಾಹಿತಿಯನ್ನು ಪ್ರತಿದಿನ ರಾಜ್ಯಗಳು ಮತ್ತು ಕೇಂದ್ರ ಘಟಕಗಳಿಗೆ ನೀಡಬೇಕಾಗುತ್ತದೆ. ಅವರು ಸಂಗ್ರಹಿಸಿದ ಮಾಹಿತಿಯನ್ನು ಎನ್‌ಇಒಸಿ ತನ್ನ ವೆಬ್‌ಸೈಟ್‌ನಲ್ಲಿ ಸಾಮಾನ್ಯ ಜನರಿಗೆ ಒದಗಿಸುತ್ತದೆ.

ಎನ್‌ಡಿಆರ್‌ಎಫ್ ಪಡೆಯು ಎನ್‌ಡಿಎಂಎ ಅಥವಾ  ರಾಷ್ಟ್ರೀಯ ವಿಪತ್ತು ನಿರ್ವಹಣಾ ಪ್ರಾಧಿಕಾರದ.ಅಡಿಯಲ್ಲಿ ಕಾರ್ಯನಿರ್ವಹಿಸುತ್ತದೆ. ಎನ್‌ಡಿಆರ್‌ಎಫ್‌ನ ಉನ್ನತ ಅಧಿಕಾರಿಯನ್ನು ಡೈರೆಕ್ಟರ್ ಜನರಲ್ ಎಂದು ಕರೆಯಲಾಗುತ್ತದೆ. ಎನ್‌ಡಿಆರ್‌ಎಫ್ ಮಹಾನಿರ್ದೇಶಕರು ಭಾರತೀಯ ಪೊಲೀಸ್ ಪಡೆಗಳಿಂದ ಆಯ್ಕೆಯಾದ ಐಪಿಎಸ್ ಅಧಿಕಾರಿಗಳು. ಡೈರೆಕ್ಟರ್ ಜನರಲ್ ಸೈನ್ಯದ ತ್ರೀ-ಸ್ಟಾರ್ ಜನರಲ್ನಂತೆ ಉಡುಪುಗಳು ಮತ್ತು ಉಡುಪುಗಳು.

ಎನ್ಡಿಆರ್ಎಫ್ ಹಲವಾರು ಇನ್ಸ್ಪೆಕ್ಟರ್ ಜನರಲ್ಗಳು ಮತ್ತು ಡೆಪ್ಯೂಟಿ ಇನ್ಸ್ಪೆಕ್ಟರ್ ಜನರಲ್ಗಳನ್ನು ಒಳಗೊಂಡಿರುವ ಡಿಜಿ ಮತ್ತು ಮಿಲಿಟರಿ ಅಧಿಕಾರಿಗಳಂತೆಯೇ ವೇಷಭೂಷಣಗಳನ್ನು ಮತ್ತು ಶೀರ್ಷಿಕೆಗಳನ್ನು ಧರಿಸುವ ಡಿಜಿಗಳನ್ನು ಒಳಗೊಂಡಿದೆ.

ನಿಯಮಗಳು 
ಎನ್‌ಡಿಆರ್‌ಎಫ್ ಬೆಟಾಲಿಯನ್‌ಗಳನ್ನು ದೇಶಾದ್ಯಂತ 4 ವಿವಿಧ ಸ್ಥಳಗಳಲ್ಲಿ ಇರಿಸಲಾಗಿದೆ. ವಿಪತ್ತು ಸಂಭವಿಸುವ ಸಾಧ್ಯತೆಗಳು ಹೆಚ್ಚಿರುವ ಪ್ರದೇಶಗಳಲ್ಲಿ ಎನ್‌ಡಿಆರ್‌ಎಫ್ ತಂಡಗಳನ್ನು ಹತ್ತಿರ ಇಡಲಾಗುತ್ತದೆ ಇದರಿಂದ ಪ್ರತಿಕ್ರಿಯೆ ಸಮಯವನ್ನು ಕಡಿಮೆ ಮಾಡಬಹುದು. ಈ ಪಡೆಗಳನ್ನು ಪೀಡಿತ ಪ್ರದೇಶಗಳಿಗೆ ರಾಜ್ಯ ಅಧಿಕಾರಿಗಳ ಅನುಮೋದನೆಯೊಂದಿಗೆ ಕಳುಹಿಸಲಾಗುವುದು. ಎನ್‌ಡಿಆರ್‌ಎಫ್ ಬೆಟಾಲಿಯನ್‌ಗಳ ಪ್ರಸ್ತುತ ಪೋಸ್ಟ್‌ಗಳು ಈ ಕೆಳಗಿನ ಪ್ರದೇಶಗಳಲ್ಲಿವೆ.

ಸಹ ನೋಡಿ 

 ರಾಷ್ಟ್ರೀಯ ವಿಪತ್ತು ನಿರ್ವಹಣಾ ಪ್ರಾಧಿಕಾರ ( ಎನ್‌ಡಿಎಂಎ )

ಬಾಹ್ಯ ಲಿಂಕ್‌ಗಳು 

 ರಾಷ್ಟ್ರೀಯ ವಿಪತ್ತು ನಿರ್ವಹಣಾ ಪಡೆ ಜಾಲ

ರಾಷ್ಟ್ರೀಯ ಭದ್ರತೆ
ಠೇಚಾ

ಠೇಚಾ ಖಾರವಾಗಿರುವ ಒಂದು ವ್ಯಂಜನವಾಗಿದೆ. ಇದನ್ನು ಮಹಾರಾಷ್ಟ್ರ, ರಾಜಸ್ಥಾನ ಮತ್ತು ಮಧ್ಯ ಪ್ರದೇಶ ರಾಜ್ಯಗಳಾದ್ಯಂತ ತಯಾರಿಸಲಾಗುತ್ತದೆ. ಇದರ ಅನೇಕ ರೂಪಗಳಿವೆ ಆದರೆ ಮುಖ್ಯವಾದ ಘಟಕಾಂಶಗಳೆಂದರೆ ಮೆಣಸಿನಕಾಯಿ (ಹಸಿರು ಅಥವಾ ಕೆಂಪು) ಮತ್ತು ಬೆಳ್ಳುಳ್ಳಿ.ಇದನ್ನು ಹಲವುವೇಳೆ ಎಣ್ಣೆಯಲ್ಲಿ, ಜೊತೆಗೆ ಜೀರಿಗೆ, ಎಳ್ಳು, ಇಂಗು, ಲವಂಗ ಮತ್ತು ತುರಿದ ಕೊಬ್ಬರಿ ಸೇರಿದಂತೆ ಅನೇಕ ಸಂಬಾರ ಪದಾರ್ಥಗಳನ್ನು ಸೇರಿಸಿ ಹುರಿಯಲಾಗುತ್ತದೆ. ಸಾಂಪ್ರದಾಯಿಕ ಪಾಕಶೈಲಿಗಳಲ್ಲಿ ಘಟಕಾಂಶಗಳನ್ನು ಲೋಹದಲ್ಲಿ ಅಥವಾ ಕಲಬತ್ತು ಕುಟ್ಟಣಿ ಬಳಸಿ ಪುಡಿಮಾಡಬೇಕು ಅಥವಾ ಕುಟ್ಟಬೇಕು ಎಂದು ಹೇಳಲಾಗಿದೆ. ಆದರೆ ಆಧುನಿಕ ಅಡುಗೆ ಮನೆಗಳಲ್ಲಿ ಹಲವುವೇಳೆ ಆಹಾರ ಸಂಸ್ಕಾರಗಳಲ್ಲಿ ರುಬ್ಬಿಕೊಳ್ಳಲಾಗುತ್ತದೆ. ಇದನ್ನು ಝುಣಕ ಭಕ್ರಿಯಂತಹ ಖಾದ್ಯಗಳೊಂದಿಗೆ ಬಡಿಸಲಾಗುತ್ತದೆ. ಅಥವಾ ಜೋಳದ ರೊಟ್ಟಿಯೊಂದಿಗೆ ತಿನ್ನಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಜಹಾಂಗೀರ್ ಮೆಹೆಲ್

ಜಹಾಂಗೀರ್ ಮೆಹೆಲ್, ಜಹಾಂಗೀರ್ ಕೋಟೆ, ಓರ್ಛಾ ಅರಮನೆ, ಮೆಹೆಲ್-ಎ-ಜಹಾಂಗೀರ್ ಓರ್ಛಾ ಭಾರತದ ಮಧ್ಯಪ್ರದೇಶ ರಾಜ್ಯದ ಓರ್ಛಾದಲ್ಲಿರುವ ಒಂದು ಕೋಟೆ ಮತ್ತು ಕಾವಲುದಂಡು.

ಜಹಾಂಗೀರ್ ಮೆಹೆಲ್‍ನ ಸ್ಥಾಪನೆ ೧೭ನೇ ಶತಮಾನದಷ್ಟು ಹಿಂದೆ ಆಯಿತೆಂದು ಹೇಳಲಾಗುತ್ತದೆ. ಆಗ ಆ ಪ್ರದೇಶದ ಅರಸನಾದ ವೀರ್ ಸಿಂಗ್ ದೇವ್ ಮುಘಲ್ ಸಾಮ್ರಾಟ ಜಹಾಂಗೀರ್ ಈ ನಗರಕ್ಕೆ ಮೊದಲ ಬಾರಿ ಭೇಟಿನೀಡಿದಾಗ ಅವನ ಆತ್ಮೀಯ ಸ್ವಾಗತದ ಸಂಕೇತವಾಗಿ ಈ ರಚನೆಯನ್ನು ನಿರ್ಮಿಸಿದನು. ಜಹಾಂಗೀರ್ ಮೆಹೆಲ್‍ನ ಪ್ರವೇಶದ್ವಾರವು ಕಲಾತ್ಮಕ ಮತ್ತು ಸಾಂಪ್ರದಾಯಿಕ ಹೆಬ್ಬಾಗಿಲನ್ನು ವಿಶೇಷ ಲಕ್ಷಣವಾಗಿ ಹೊಂದಿದೆ. ಈ ರಚನೆಯ ಮುಂಭಾಗದ ಗೋಡೆಯು ಪೂರ್ವಾಭಿಮುಖವಾಗಿದ್ದು ಹಸಿರು ಮಿಶ್ರಿತ ನೀಲಿ ಬಣ್ಣದ ಹಾಸುಬಿಲ್ಲೆಗಳಿಂದ ಆವೃತವಾಗಿದೆ. ಜಹಾಂಗೀರ್ ಮೆಹೆಲ್ ಮೂರು ಅಂತಸ್ತಿನ ರಚನೆಯಾಗಿದ್ದು ಸೊಗಸಾಗಿ ತೂಗಾಡುವ ಬಾಲ್ಕನಿಗಳು, ಮುಖಮಂಟಪಗಳು ಮತ್ತು ಅಪಾರ್ಟ್‌ಮಂಟ್‍ಗಳನ್ನು ಹೊಂದಿದೆ.

ಉಲ್ಲೇಖಗಳು

ಗ್ರಂಥಸೂಚಿ 
 
 

ಮಧ್ಯ ಪ್ರದೇಶ
ಪ್ರವಾಸಿ ಆಕರ್ಷಣೆಗಳು
ಬೆಂಗಳೂರು ಲತಾ

ಬೆಂಗಳೂರು ಲತಾ (English:Bangalore Latha), ಕನ್ನಡ ಚಿತ್ರರಂಗದ ಪ್ರಸಿದ್ಧ ಹಿನ್ನೆಲೆ ಗಾಯಕಿಯರಲ್ಲಿ ಒಬ್ಬರು. ಕನ್ನಡ ಮಾತ್ರವೇ ಅಲ್ಲದೆ ತೆಲುಗು, ತುಳು, ತಮಿಳು ಹಾಗೂ ಮಲಯಾಳಂ ಭಾಷೆಗಳಲ್ಲೂ ಹಾಡಿದ್ದಾರೆ. ಚಿತ್ರಗೀತೆಗಳೇ ಅಲ್ಲದೆ, ಅಸಂಖ್ಯಾತ ಭಾವಗೀತೆ, ಭಕ್ತಿಗೀತೆ ಮತ್ತು ಜನಪದ ಗೀತೆಗಳನ್ನು ಲತಾ ಹಾಡಿದ್ದಾರೆ.

ವೈಯಕ್ತಿಕ ಜೀವನ
ಲತಾ ಹುಟ್ಟಿದ್ದು ಬೆಂಗಳೂರಿನಲ್ಲಿ. ಇವರು ಚಿಂತನಪಲ್ಲಿ ಕೃಷ್ಣಮೂರ್ತಿ ಅವರ ಬಳಿ ಸಂಗೀತ ಕಲಿತರು. 
ಹಾಸ್ಯ ನಟ ಟೊಮ್ಯಾಟೋ ಸೋಮು ಅವರನ್ನು ಲತಾ ಮದುವೆಯಾಗಿದ್ದರು. ಮಾನಸಿಕ ಒತ್ತಡ ಮತ್ತು ಕೌಟುಂಬಿಕ ಕಾರಣಗಳಿಂದ ಮಾರ್ಚ್ ೨೬, ೧೯೯೦ರಂದು ನಿದ್ದೆ ಗುಳಿಗೆಗಳನ್ನು ನುಂಗಿ, ಲತಾ ಆತ್ಮಹತ್ಯೆ ಮಾಡಿಕೊಂಡು ಸಾವನ್ನಪ್ಪಿದರು.

ಚಿತ್ರರಂಗದಲ್ಲಿ
ವೇದಿಕೆ ಕಾರ್ಯಕ್ರಮಗಳಲ್ಲಿ ಹಾಡುತ್ತಿದ್ದ ಲತಾ ಒಮ್ಮೆ ಬೆಂಗಳೂರಿನ ಪುರಭವನದ ಕಾರ್ಯಕ್ರಮದಲ್ಲಿ ಹಾಡಿದುದನ್ನು ಜಿ.ಕೆ.ವೆಂಕಟೇಶ್ ಗಮನಿಸಿದರು. ಅವರು ತಾವು ಸಂಗೀತ ನೀಡುತ್ತಿದ್ದ ಕಣ್ತೆರೆದು ನೋಡು (೧೯೬೧) ಸಿನಿಮಾದಲ್ಲಿ ಲತಾ ಅವರಿಗೆ ಅವಕಾಶ ನೀಡಿದರು. ಅನಂತರ ಡಾ.ರಾಜ್‍ಕುಮಾರ್, ಕೃಷ್ಣಕುಮಾರಿ ಅಭಿನಯಿಸಿದ್ದ ಮಹಾತ್ಮ ಕಬೀರ(೧೯೬೨) ಚಿತ್ರದ ಮೂಲಕದಲ್ಲಿ ಅನಸೂಯಾ ದೇವಿ ಅವರ ಸಂಗೀತದಲ್ಲಿ ಹಾಡಿದರು.. ಅಲ್ಲಿಂದ ಲತಾ ಅವರ ಸಿನಿಪಯಣ ಆರಂಭವಾಗಿ ನಾಲ್ಕು ದಶಕಗಳ ಕಾಲ ಮುಂದುವರೆಯಿತು. 

ಸತ್ಯಂ, ಘಂಟಸಾಲ, ವಿಜಯ ಭಾಸ್ಕರ್, ಎಂ.ರಂಗರಾವ್, ಜಿ.ಕೆ.ವೆಂಕಟೇಶ್, ಉಪೇಂದ್ರಕುಮಾರ್, ರಾಜನ್-ನಾಗೇಂದ್ರ ಹೀಗೆ ತಮ್ಮ ಕಾಲದ ಎಲ್ಲಾ ಸಂಗೀತ ನಿರ್ದೇಶಕರೊಂದಿಗೆ ಲತಾ ಕೆಲಸ ಮಾಡಿದ್ದಾರೆ. ಅದರಲ್ಲೂ ಪ್ರಮುಖವಾಗಿ ಎಂ. ರಂಗರಾವ್ ಅವರು ಲತಾ ಅವರಿಗಾಗಿ ಸಾಕಷ್ಟು ಹಾಡುಗಳನ್ನು ಸಂಯೋಜಿಸಿದ್ದಾರೆ.

ಜನಪ್ರಿಯ ಹಾಡುಗಳು
ಲತಾ ಸಾಕಷ್ಟು ಹಾಡುಗಳನ್ನು ಎಸ್. ಪಿ. ಬಾಲಸುಬ್ರಹ್ಮಣ್ಯಂ, ಪಿ.ಬಿ.ಶ್ರೀನಿವಾಸ್, ಡಾ. ರಾಜ್ ಕುಮಾರ್ ಅವರೊಂದಿಗೆ ಹಾಡಿದ್ದಾರೆ. 
ಎಸ್. ಪಿ. ಬಾಲಸುಬ್ರಹ್ಮಣ್ಯಂ ಅವರೊಂದಿಗೆ ಹಾಡಿರುವ "ನೀ ಮೊದಲು ಮೊದಲು ನನ್ನ ನೋಡಿದಾಗ" (ಚೂರಿ ಚಿಕ್ಕಣ್ಣ)
ಪಿ. ಬಿ. ಶ್ರೀನಿವಾಸರೊಂದಿಗೆ ಲತಾ ಹಾಡಿರುವ ಹಾಡುಗಳಲೆಲ್ಲಾ - "ವನಮಾಲಿ ವೈಕುಂಠಪತೇ"(ಪಾರ್ವತಿ ಕಲ್ಯಾಣ) ಹಾಡು ಜನಪ್ರಿಯ.
 ಡಾ. ರಾಜ್ ಕುಮಾರ್ ಜೊತೆ ಲತಾ ಹಾಡಿದ ಹಾಡುಗಳು ಹಿಟ್ ಎನಿಸಿವೆ. 'ಧೃವ ತಾರೆ' ಚಿತ್ರದ ಆ ಮೋಡ ಬಾನಲ್ಲಿ ತೇಲಾಡುತಾ"; 'ಜ್ವಾಲಾಮುಖಿ' ಚಿತ್ರದ "ಏಕೋ ಏನೋ ಈ ನನ್ನ ಮನವು" ಹಾಡುಗಳು ಪ್ರಸಿದ್ಧವಾಗಿವೆ.
ಜ್ವಾಲಾಮುಖಿ ಚಿತ್ರದ ಮತ್ತೊಂದು ಪ್ರಸಿದ್ಧ ಹಾಡು "ಹೇಳುವುದು ಒಂದು ಮಾಡುವುದು ಇನ್ನೊಂದು". ನಾಯಕ ನಾಯಕಿಯರು ಒಬ್ಬರನ್ನೊಬ್ಬರು ಛೇಡಿಸುವ ಹಾಡಾಗಿದೆ. 

ಲತಾ ಅವರ ಆಲಾಪ (ಹಮ್ಮಿಂಗ್) ಜನಪ್ರಿಯವಾಗಿವೆ. 
 ಅದೇ ಕಣ್ಣು ಚಿತ್ರದ "ನಯನ ನಯನ ಮಿಲನ" 
 "ಆ ರತಿಯೇ ಧರೆಗಿಳಿದಂತೆ" (ಧ್ರುವ ತಾರೆ)
 ರಾಗತಾಳ ಚಿತ್ರದ ಎಸ್.ಪಿ.ಬಿ. ಅವರೊಂದಿಗೆ ಹಾಡಿದ "ಓ ಚೆಲುವೆ ನಾಟ್ಯದ ಸಿರಿನವಿಲೇ"
 ನಾಗ ಕಾಳ ಭೈರವ ಚಿತ್ರದ, ಕೆ. ಜೆ. ಯೇಸುದಾಸ್ ಅವರೊಂದಿಗೆ ಹಾಡಿದ "ನಮ್ಮೀ ಬಾಳೇ ರಸಮಯ ಕಾವ್ಯ" ಮುಂತಾದವು.

ಲತಾ - ಎಸ್. ಜಾನಕಿ ಜೋಡಿ ಕೂಡ ಸಾಕಷ್ಟು ಹಾಡುಗಳನ್ನು ನೀಡಿದೆ. ಮುಖ್ಯವಾಗಿ
 "ಚೆಲುವರಲ್ಲಿ ಚೆಲುವ" (ಗಂಗೆ ಗೌರಿ)
 "ಚಂದ್ರಮುಖಿ ಪ್ರಾಣಸಖಿ" (ನಾಂದಿ)

ಹಾಡುಗಳ ಪಟ್ಟಿ
ಬೆಂಗಳೂರು ಲತಾ ಅವರು ಹಾಡಿರುವ ಆಯ್ದ ಚಿತ್ರಗೀತೆಗಳ ಪಟ್ಟಿ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

ಕನ್ನಡ ಗಾಯಕಿಯರು
ಕನ್ನಡ ಚಿತ್ರರಂಗದ ಹಿನ್ನೆಲೆ ಗಾಯಕಿಯರು
ಹಿನ್ನೆಲೆ ಗಾಯಕಿಯರು
ಭಾರತೀಯ ಚಲನಚಿತ್ರ ಹಿನ್ನೆಲೆ ಗಾಯಕರು
ಛಿನ್ನಮಸ್ತ ದೇವಾಲಯ

ಛಿನ್ನಮಸ್ತಿಕಾ ದೇವಾಲಯವು ಒಂದು ಹಿಂದೂ ತೀರ್ಥಯಾತ್ರಾ ಕೇಂದ್ರವಾಗಿದ್ದು ಛಿನ್ನಮಸ್ತ ದೇವಿಗೆ ಸಮರ್ಪಿತವಾಗಿದೆ. ಇದು ಭಾರತದ ಝಾರ್ಖಂಡ್ ರಾಜ್ಯದ ರಾಮ್‍ಗಢ್ ಜಿಲ್ಲೆಯ ರಜರಪ್ಪಾದಲ್ಲಿ ಸ್ಥಿತವಾಗಿದೆ. ಈ ಸ್ಥಳವು ಬಿಹಾರ, ಝಾರ್ಖಂಡ್ ಮತ್ತು ಪಶ್ಚಿಮ ಬಂಗಾಳದ ಎಲ್ಲ ಭಾಗಗಳಿಂದ ಜನರನ್ನು ಆಕರ್ಷಿಸುತ್ತದೆ.

(ಛಿನ್ನಮಸ್ತಿಕಾ ಎಂದೂ ಪರಿಚಿತವಾಗಿರುವ) ಛಿನ್ನಮಸ್ತ ದೇವಾಲಯದ ಮುಖ್ಯ ಆಕರ್ಷಣೆಯೆಂದರೆ ರುಂಡವಿಲ್ಲದ ದೇವಿ ಛಿನ್ನಮಸ್ತ. ಇವಳ ವಿಗ್ರಹವು ಕಮಲದ ತಳಪಾಯದಲ್ಲಿ ಕಾಮದೇವ ಮತ್ತು ರತಿಯರ ದೇಹದ ಮೇಲೆ ನಿಂತಿದೆ. ಛಿನ್ನಮಸ್ತ ದೇವಾಲಯವು ಅದರ ತಾಂತ್ರಿಕ ಶೈಲಿಯ ವಾಸ್ತುಕಲಾ ವಿನ್ಯಾಸಕ್ಕೆ ಜನಪ್ರಿಯವಾಗಿದೆ. ಮುಖ್ಯ ದೇವಾಲಯವಲ್ಲದೇ, ಸೂರ್ಯ, ಹನುಮಂತ ಮತ್ತು ಶಿವನಂತಹ ವಿವಿಧ ದೇವ ದೇವಿಯರ ಹತ್ತು ದೇವಾಲಯಗಳಿವೆ.

ಉಲ್ಲೇಖಗಳು 

ದೇವಾಲಯಗಳು
ಅಮೀರ್‍ಬಾಯಿ ಕರ್ನಾಟಕಿ

ಅಮೀರಬಾಯಿ ಕರ್ನಾಟಕಿ(೧೯೦೬-೧೯೬೫), ಕನ್ನಡ ಕೋಕಿಲ ಎಂದು ಪ್ರಸಿದ್ಧರಾಗಿದ್ದ ಹಿಂದಿ ಚಿತ್ರರಂಗದ ಖ್ಯಾತ ನಟಿ ಮತ್ತು ಗಾಯಕಿ. ಹಿಂದಿ ಮಾತ್ರವಲ್ಲದೆ, ಗುಜರಾತಿ ಹಾಗೂ ತಮ್ಮ ಮಾತೃಭಾಷೆ ಕನ್ನಡದಲ್ಲಿಯೂ ಹಾಡುಗಳನ್ನು ಹಾಡಿ ತಮ್ಮದೇ ಆದ ಅಭಿಮಾನಿವರ್ಗವನ್ನು ಹೊಂದಿದ್ದವರು.

ಹುಟ್ಟು ಮತ್ತು ಬಾಲ್ಯ
ಅಮೀರಬಾಯಿ ಹುಟ್ಟಿದ್ದು ಅಂದಿನ ಬಿಜಾಪುರ ಜಿಲ್ಲೆಯ ಬೀಳಗಿ ಪಟ್ಟಣದಲ್ಲಿ, ಮಧ್ಯಮವರ್ಗದ ಕುಟುಂಬವೊಂದರಲ್ಲಿ. ತಂದೆ ಹಸನ್ ಸಾಬ್, ತಾಯಿ ಅಮೀನ. ಐದು ಜನ ಅಕ್ಕತಂಗಿಯರಲ್ಲಿ ಅಕ್ಕ ಗೌಹರ್ ಬಾಯಿ ಮತ್ತು ತಂಗಿ ಅಮೀರಬಾಯಿ ಚಿತ್ರರಂಗದಲ್ಲಿ ಹೆಸರು ಮಾಡಿದರು. ತಮ್ಮ ೧೫ನೇ ವಯಸ್ಸಿನಲ್ಲಿ ಬಾಂಬೆಗೆ ಬಂದಿಳಿದ ಬಾಯಿ, ೧೯೪೦ರ ದಶಕದ ಪ್ರಮುಖ ತಾರೆಯಾಗಿ ಮುನ್ನೆಲೆಗೆ ಬಂದರು.

ನಟಿ-ಗಾಯಕಿ
ಆಗೆಲ್ಲ ನಟಿಯಾಗಲು ಬಯಸುವವರು ಹಾಡಲು ತಿಳಿದಿರಬೇಕು ಎಂಬ ನಿಯಮ ಇದ್ದ ಕಾಲ. ಅಂತಹ ಮೊದಲ ಪ್ರತಿಭಾವಂತರ ಪಡೆಯಲ್ಲಿ ಅಮೀರಬಾಯಿ ಕೂಡ ಒಬ್ಬರಾಗಿದ್ದರು. ೧೯೩೪ರಲ್ಲಿ ಮೊದಲ ಬಾರಿಗೆ ವಿಷ್ಣುಭಕ್ತಿ ಎಂಬ ಚಿತ್ರದಲ್ಲಿ ನಟಿಸಿದರು. ಅನೇಕ ಚಿತ್ರಗಳಲ್ಲಿ ಹಾಡುವ ಅವಕಾಶಗಳೂ ಸಿಕ್ಕಿದವು. ಆದರೆ ಗಾಯಕಿಯಾಗಿ ಮೊದಲ ಬಾರಿಗೆ ಜನಪ್ರಿಯತೆಯ ಉತ್ತುಂಗಕ್ಕೇರಿದ ಚಿತ್ರವೆಂದರೆ ೧೯೪೩ರ "ಕಿಸ್ಮತ್". ಈ ಚಿತ್ರದ ಎಲ್ಲ ಹಾಡುಗಳನ್ನು ಬಾಯಿ ಅವರಿಂದಲೇ ಹಾಡಿಸಿದವರು ಸಂಗೀತ ನಿರ್ದೇಶಕ ಅನಿಲ್ ಬಿಸ್ವಾಸ್. ಈ ಚಿತ್ರ ಬಾಂಬೆ ಟಾಕೀಸ್ ಸಂಸ್ಥೆ ಮಾತ್ರವೇ ಅಲ್ಲ, ಹಿಂದಿ ಚಿತ್ರರಂಗದ ಮೊದಲ ಬ್ಲಾಕ್ ಬಸ್ಟರ್ ಎನಿಸಿತು. ಅಲ್ಲಿಂದ ಲತಾ ಮಂಗೇಶ್ಕರ್, ನೂರ್ ಜಹಾನ್ ರಿಂದ ಹಿನ್ನೆಲೆ ಗಾಯನ ವೃತ್ತಿಯಾಗಿ ನೆಲೆಗೊಳ್ಳುವವರೆಗೂ ಅಮೀರಬಾಯಿ 'ನಟಿಸುವ ಹಾಡುಹಕ್ಕಿ'ಯಾಗಿ ಮಿಂಚುತ್ತಿದ್ದರು.

ಉಲ್ಲೇಖಗಳು
ಕಾಂಕರಿಯಾ ಸರೋವರ

ಕಾಂಕರಿಯಾ ಸರೋವರ ಗುಜರಾತ್ ರಾಜ್ಯದ ಅಹ್ಮದಾಬಾದ್‍ನ ಎರಡನೇ ಅತಿ ದೊಡ್ಡ ಸರೋವರವಾಗಿದೆ. ಇದು ನಗರದ ಆಗ್ನೇಯ ಭಾಗವಾದ ಮಣಿನಗರ ಪ್ರದೇಶದಲ್ಲಿ ಸ್ಥಿತವಾಗಿದೆ. ಇದನ್ನು ಎರಡನೇ ಸುಲ್ತಾನ್ ಕುತುಬುದ್ದೀನ್ ಅಹ್ಮದ್ ಶಾಹ್‍ನ ಆಳ್ವಿಕೆಯ ಕಾಲದಲ್ಲಿ ೧೪೫೧ರಲ್ಲಿ ಪೂರ್ಣಗೊಳಿಸಲಾಯಿತು. ಆದರೆ ಇದರ ಹುಟ್ಟು ಚಾಲುಕ್ಯ ಅವಧಿಯ ಯಾವುದೋ ಸಮಯದಲ್ಲಾಗಿದೆಯೆಂದು ಹೇಳಲಾಗಿದೆ. ಇದರ ಸುತ್ತಲಿನ ಭೂಮಿಯನ್ನು ಅಭಿವೃದ್ಧಿಪಡಿಸಲಾಗಿದೆ. ಇದು ಮೃಗಾಲಯ, ಆಟಿಕೆ ರೈಲು, ಮಕ್ಕಳ ನಗರ, ಕಟ್ಟಲ್ಪಟ್ಟ ಬಲೂನ್ ಸವಾರಿ, ಜಲ ಸವಾರಿಗಳು, ಜಲ ಉದ್ಯಾನ, ಆಹಾರ ಮಳಿಗೆಗಳು ಮತ್ತು ಮನೋರಂಜನಾ ಸೌಕರ್ಯಗಳಂತಹ ಅನೇಕ ಸಾರ್ವಜನಿಕ ಆಕರ್ಷಣೆಗಳನ್ನು ಹೊಂದಿದೆ. ಸರೋವರದ ಸುತ್ತಲಿನ ಭೂಮಿಯನ್ನು 2007―2008 ರಲ್ಲಿ ದುರಸ್ತಿ ಮಾಡಲಾಯಿತು. ಕಾಂಕರಿಯಾ ಉತ್ಸವವು ಡಿಸೆಂಬರ್ ಕೊನೆಯ ವಾರದಲ್ಲಿ ಆಯೋಜಿಸಲ್ಪಡುವ ವಾರಾವಧಿಯ ಉತ್ಸವವಾಗಿದೆ. ಉತ್ಸವದ ವೇಳೆ ಅನೇಕ ಸಾಂಸ್ಕೃತಿಕ, ಕಲಾ ಮತ್ತು ಸಾಮಾಜಿಕ ಚಟುವಟಿಕೆಗಳನ್ನು ಆಯೋಜಿಸಲಾಗುತ್ತದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 Renovated Kankaria Lake Night Images
 Ahmedabad City Tour - Kankaria Lake

ಗುಜರಾತ್
ಪ್ರವಾಸಿ ಆಕರ್ಷಣೆಗಳು
ಜಬಲ್ಪುರ್‌ನಲ್ಲಿರುವ ಪ್ರವಾಸಿ ಆಕರ್ಷಣೆಗಳ ಪಟ್ಟಿ

ಜಬಲ್ಪುರ್ ಮಧ್ಯ ಪ್ರದೇಶ ಮತ್ತು ಮಧ್ಯ ಭಾರತದಲ್ಲಿ ಪ್ರವಾಸೋದ್ಯಮಕ್ಕಾಗಿ ಅತ್ಯಂತ ಮಹತ್ವದ ನಗರಗಳಲ್ಲಿ ಒಂದಾಗಿದೆ. ಕಾನ್ಹಾ ರಾಷ್ಟ್ರೀಯ ಉದ್ಯಾನ, ಬಂಧ್ವಾಗಢ್ ರಾಷ್ಟ್ರೀಯ ಉದ್ಯಾನ, ಮತ್ತು ಪೆಂಚ್ ರಾಷ್ಟ್ರೀಯ ಉದ್ಯಾನದಂತಹ ವಿಶ್ವಪ್ರಸಿದ್ಧ ಹುಲಿ ಮೀಸಲು ಪ್ರದೇಶಗಳಿಗೆ ಜಬಲ್ಪುರ್ ಮೂಲಕ ಸುಲಭವಾಗಿ ಭೇಟಿ ಕೊಡಬಹುದು. ಭಾರತದಲ್ಲಿನ ಎಲ್ಲ ಪ್ರಮುಖ ಮಹಾನಗರಗಳ ಮೂಲಕ ಸಂಪರ್ಕದ ಕಾರಣ ಮಧ್ಯಭಾರತದಲ್ಲಿನ ವನ್ಯಜೀವಿ ಪ್ರವಾಸಗಳಿಗೆ ಪ್ರವೇಶದ್ವಾರವಾಗಿ ಜಬಲ್ಪುರ್ ನಗರವನ್ನು ಯಾವಾಗಲೂ ಆರಿಸಿಕೊಳ್ಳಲಾಗುತ್ತದೆ.

ಜಬಲ್ಪುರ್‌ನಲ್ಲಿರುವ ಕೆಲವು ಪ್ರಮುಖ ಪ್ರವಾಸಿ ಆಕರ್ಷಣೆಗಳೆಂದರೆ:

 ಭೇಡಾಘಾಟ್‍ನಲ್ಲಿರುವ ಧುವ್ಞಾಧಾರ್ ಜಲಪಾತ ಮತ್ತು ಮಾರ್ಬಲ್ ರಾಕ್ಸ್ ಜಬಲ್ಪುರ್‌ನ ಅತ್ಯಂತ ಪ್ರಸಿದ್ಧ ಪ್ರವಾಸಿ ಸ್ಥಳವಾಗಿದೆ.
 ಚೌಸಠ್ ಯೋಗಿನಿ ದೇವಾಲಯ, ಜಬಲ್ಪುರ್
 ಗೋಂಡ್ ರಾಜ ಮದನ್‍ಸಾಹಿ ೧೧೧೬ರಲ್ಲಿ ನಿರ್ಮಿಸಿದನು ಎಂದು ಹೇಳಲಾಗಿರುವ ಮದನ್ ಮೆಹೆಲ್ ಕೋಟೆ.
 ೧೯೬೪ರಲ್ಲಿ ನಿರ್ಮಿಸಲಾದ ರಾನಿ ದುರ್ಗಾವತಿ ಸಂಗ್ರಹಾಲಯ. ಈ ಸಂಗ್ರಹಾಲಯದಲ್ಲಿ ಪ್ರಾಚೀನ ವಸ್ತುಗಳು ಮತ್ತು ಶಿಲ್ಪಗಳಿವೆ.
 ೭೬ ಅಡಿ ಎತ್ತರದ ಶಿವನ ವಿಗ್ರಹಕ್ಕೆ ಪ್ರಸಿದ್ಧವಾಗಿರುವ ಕಾಚ್‍ನಾರ್ ನಗರ.
 ದುಮ್ನಾ ನೈಸರ್ಗಿಕ ಮೀಸಲು ಪ್ರದೇಶ
 ಬಾರ್ಗಿ ಅಣೆಕಟ್ಟು
 ಗ್ವಾರೀಘಾಟ್
 ತಿಲ್ವಾರಾ ಘಾಟ್
 ತ್ರಿಪುರ ಸುಂದರಿ ದೇವಾಲಯ
 ಲಾಮೇತಾ ಘಾಟ್
 ಘುಘ್ರಾ ಜಲಪಾತ

ಛಾಯಾಂಕಣ

ಉಲ್ಲೇಖಗಳು 

ಮಧ್ಯ ಪ್ರದೇಶ
ಪ್ರವಾಸಿ ಆಕರ್ಷಣೆಗಳು
ಮಲೂಟಿ

ಮಲೂಟಿ ಭಾರತದ ಝಾರ್ಖಂಡ್ ರಾಜ್ಯದ ದುಮ್ಕಾ ಜಿಲ್ಲೆಯಲ್ಲಿನ ಶಿಕಾರಿಪಾರಾ ಹತ್ತಿರವಿರುವ ಒಂದು ಸಣ್ಣ ಹಳ್ಳಿಯಾಗಿದೆ. ಇದನ್ನು ಬಾಜ್ ಬಸಂತಾ ರಾಜವಂಶದ ಕಾಲದಲ್ಲಿ ನಿರ್ಮಿಸಲಾಗಿತ್ತು. ಈ ಪ್ರದೇಶದಲ್ಲಿ ೭೨ ಹಳೆಯ ದೇವಾಲಯಗಳಿದ್ದು ಇವು ಪಾಲ ರಾಜವಂಶದ ರಾಜರ ಭವನಗಳಾಗಿವೆ. ಇವು ರಾಮಾಯಣ ಮತ್ತು ಮಹಾಭಾರತ ಸೇರಿದಂತೆ ಹಿಂದೂ ಪುರಾಣದ ವಿವಿಧ ದೃಶ್ಯಗಳನ್ನು ಚಿತ್ರಿಸುತ್ತವೆ. ಕಾಳಿ ಪೂಜಾದ ದಿನದಂದು ಒಂದು ಎಮ್ಮೆ, ಒಂದು ಕುರಿ ಸೇರಿದಂತೆ, ೧೦೦ ಕ್ಕಿಂತ ಹೆಚ್ಚು ಮೇಕೆಗಳ ವಾರ್ಷಿಕ ಬಲಿಗಾಗಿ ಮಲೂಟಿ ಪರಿಚಿತವಾಗಿದೆ. ಪ್ರಾಣಿ ಕಾರ್ಯಕರ್ತ ಗುಂಪುಗಳು ಹಲವುವೇಳೆ ಈ ಚಟುವಟಿಕೆಯನ್ನು ಬಲವಾಗಿ ಖಂಡಿಸಿದ್ದಾರೆ. ಇಂದು ಮಲೂಟಿ ಹಳೆ ದೇವಾಲಯಗಳ ಸಾಕಾಗದ ನಿರ್ವಹಣೆಯಿಂದ ಅಪಾಯಕ್ಕೊಳಗಾಗಿದೆ, ಮತ್ತು ನೈಸರ್ಗಿಕ ವಿಪತ್ತುಗಳಿಂದ ಅಪಾಯಕ್ಕೊಳಗಾಗಿದೆ.

ಹೊರಗಿನ ಕೊಂಡಿಗಳು 

 Explore Maluti Temples with Google Earth on Global Heritage Network

ಉಲ್ಲೇಖಗಳು 

 Maluti
 Global Heritage Fund's page on Maluti

ಝಾರ್ಖಂಡ್
ವಾಗ್ಭಟ

ಪ್ರಾಚೀನ ಭಾರತದ ಸಾಹಿತ್ಯದಲ್ಲಿ ಅನೇಕ ವಾಗ್ಭಟರು ನಮಗೆ ಕಾಣಸಿಗುತ್ತಾರೆ. ಆದರೆ ಇಲ್ಲಿ ಅಷ್ಟಾಂಗ ಸಂಗ್ರಹ, ಅಷ್ಟಾಂಗ ಹೃದಯ ಮತ್ತು ರಸರತ್ನ ಸಮುಚ್ಛಯದ ಲೇಖಕರನ್ನು ಮಾತ್ರ ಪರಿಗಣಿಸಲಾಗಿದೆ. ಬಹುತೇಕ ಆಯುರ್ವೇದ ಶಾಸ್ತ್ರಜ್ಞರ ಪ್ರಕಾರ ಅಷ್ಟಾಂಗ ಸಂಗ್ರಹ ಮತ್ತು ಅಷ್ಟಾಂಗ ಹೃದಯ ಎರಡೂ ಒಬ್ಬರಿಂದಲೇ ರಚಿತವಾದುವು. ರಸರತ್ನಸಮುಚ್ಛಯದ ಲೇಖಕ ಬೇರೆ ಎಂದು ಅಭಿಪ್ರಾಯ ಪಡುತ್ತಾರೆ. ಅಷ್ಟಾಂಗ ಸಂಗ್ರಹದ ಲೇಖಕ ವಾಗ್ಭಟ ತನ್ನ ಬಗೆಗೆ ಬರೆಯುತ್ತ ತನ್ನ ತಾತನ ಹೆಸರು ವಾಗ್ಭಟ ಎಂಬುದಾಗಿ ತಿಳಿಸುತ್ತಾನೆ.

ಜೀವನ ಮತ್ತು ಸಾಧನೆ
ಕ್ರಿ.ಶ. 4ನೆಯ ಶತಮಾನದಲ್ಲಿ ಅಷ್ಟಾಂಗ ಸಂಗ್ರಹ ಮತ್ತು ಅಷ್ಟಾಂಗ ಹೃದಯ ಬರೆದ ವಾಗ್ಭಟ ಸಿಂಧು ದೇಶದ ಸಿಂಹಗುಪ್ತನ ಮಗ. ಬೌದ್ಧ ಮತಾವಲಂಬಿ, ಆತನ ಗುರು ಅವಲೋಕಿತ. ವಾಗ್ಭಟನ ಹೆಸರು ಮತ್ತು ಕೆಲಸ ಉತ್ತರ ಭಾರತ, ಸಿಂಧು ಪ್ರಾಂತಕ್ಕಿಂತಲೂ ದಕ್ಷಿಣಭಾರತದ ಕೇರಳದಲ್ಲಿ ಅಧಿಕವಾಗಿ ಕಾಣಸಿಗುತ್ತದೆ. ವಯಸ್ಸಾದ ನಂತರ ದಕ್ಷಿಣಭಾರತದ ಕೇರಳಕ್ಕೆ ಬಂದು ನೆಲೆಸಿ ಆಯುರ್ವೇದವನ್ನು ಚಿಕಿತ್ಸೆಯಲ್ಲಿ ತೊಡಗಿಸಿಕೊಂಡು ಇತರರಿಗೂ ಬೋಧಿಸುತ್ತಿದ್ದ. 'ಇಂದು ಮತ್ತು 'ಜೆಜ್ಜತರು ಈತನ ಶಿಷ್ಯರಲ್ಲಿ ಪ್ರಮುಖರು.

ಕ್ರಿ.ಶ. ಒಂದು ಅಥವಾ 2ನೆಯ ಶತಮಾನದವರೆಗೆ ಕಾಯ, ಬಾಲ, ಗ್ರಹ, ಶಾಲಾತ್ಯ, ಶಲ್ಯ, ವಿಷ, ರಸಾಯನ ಮತ್ತು ವಾಜೇತರಣಗಳೆಂಬ ಆಯುರ್ವೇದದ ಎಂಟು ಭಾಗಗಳು ಶಾಸ್ತ್ರೀಯವಾಗಿ ಅಭ್ಯಸಿಸಲ್ಪಡುತ್ತಿದ್ದವು. ಅಲ್ಲಿಂದ ಮುಂದೆ 200 ವರ್ಷಗಳಲ್ಲಿ ದೇಶದ ರಾಜಕೀಯ ಮತ್ತು ಮತೀಯ ಗೊಂದಲಗಳಿಂದ ಶಾಸ್ತ್ರಾಭಿವೃದ್ದಿ ನಿಂತುಹೋಯಿತು. ಹೊಸ ಪುಸ್ತಕಗಳ ರಚನೆಯಿರಲಿ, ಹಳೆಯ ಪುಸ್ತಕಗಳನ್ನು ಮುಟ್ಟುಗೋಲು ಹಾಕಲಾಗಿತ್ತು. ಇಂತಹ ಸ್ಥಿತಿಯಲ್ಲಿ ವಾಗ್ಭಟನಿಗೆ ನೋವುಂಟಾಗಿ ಆತನ ಕಾಲದಲ್ಲಿ ದೊರೆತಷ್ಟು ವಿಷಯಗಳನ್ನು ಸಂಗ್ರಹಿಸಿ ಚರಕ, ಸುಶ್ರೋತ, ನಿಮಿ ಮುಂತಾದ ಸಂಹಿತೆಗಳ ಆಧಾರದ ಮೇಲೆ ಅಷ್ಟಾಂಗ ಸಂಗ್ರಹ ರಚಿಸಿದ. ಆದರೆ ನಂತರ ಈ ಪುಸ್ತಕ ವಿದ್ಯಾರ್ಥಿಗಳಿಗೆ ಕಲಿಯಲು ಕಷ್ಟಕರವಾಗುತ್ತದೆಂದು ಅಷ್ಟಾಂಗ ಹೃದಯವನ್ನು ಸರಳ ಭಾಷೆಯಲ್ಲಿ ರಚಿಸಿದ. ಎರಡನೆಯ ಪುಸ್ತಕವೇ ಮೊದಲನೆಯದಕ್ಕಿಂದ ಹೆಚ್ಚು ಪ್ರಸಿದ್ಧವಾಯಿತು. ಸೂತ್ರಸ್ಥಾನದ ಮೊದಲ ಭಾಗ ಚರಕ ಮತ್ತು ಸುಶ್ರೋಶ ಸಂಹಿತೆಯಷ್ಟೇ ಶ್ರೇಷ್ಠವಾಗಿದೆ.

ರಸರತ್ನಸಮುಚ್ಛಯದ ಗ್ರಂಥಕರ್ತ ವಾಗ್ಭಟನ ಹೆಸರುಳ್ಳ ಬೇರೊಬ್ಬನೆಂದು ಹೇಳುತ್ತಾರೆ. ಏಕೆಂದರೆ ಶೈಲಾ, ತತ್ವ ಬೇರೆ ಬೇರೆಯಾಗಿದೆ. ಕ್ರಿ.ಶ. 13ನೇ ಶತಮಾನದಲ್ಲಿದ್ದನೆಂದು ತಿಳಿದುಬರುತ್ತದೆ. ವ್ಯಾಕರಣ ಶುದ್ಧವಿಲ್ಲದ ಈ ಪುಸ್ತಕಗಳು ರಚಿಸಿದವರು ಅಷ್ಟಾಂಗ ಹೃದಯ, ಅಷ್ಟಾಂಗ ಸಂಗ್ರಹದ ರಚನಕಾರ ಅಲ್ಲವೆಂದು ಆಯುರ್ವೇದ ತಜ್ಞರ ಅಭಿಪ್ರಾಯ.

ಸಾಹಿತ್ಯ
 Rajiv Dixit, Swadeshi Chikitsa (Part 1, 2, 3).
 Luise Hilgenberg, Willibald Kirfel: Vāgbhaṭa’s Aṣṭāṅgahṛdayasaṃhitā - ein altindisches Lehrbuch der Heilkunde. Leiden 1941 (aus dem Sanskrit ins Deutsche übertragen mit Einleitung, Anmerkungen und Indices)
 Claus Vogel: Vāgbhaṭa's Aṣṭāṅgahṛdayasaṃhitā: the First Five Chapters of its Tibetan Version Edited and Rendered into English along with the Original Sanskrit; Accompanied by Literary Introduction and a Running Commentary on the Tibetan Translating-technique (Wiesbaden: Deutsche Morgenländische Gesellschaft—Franz Steiner Gmbh, 1965).
 G. Jan Meulenbeld: A History of Indian Medical Literature (Groningen: E. Forsten, 1999–2002), IA parts 3, 4 and 5.
 Dominik Wujastyk: The Roots of Ayurveda. Penguin Books, 2003, 
 Dominik Wujastyk: "Ravigupta and Vāgbhaṭa". Bulletin of the School of Oriental and African Studies 48 (1985): 74-78.

ಹೊರಗಿನ ಕೊಂಡಿಗಳು
Scanned text of the Aṣṭāṅgahṛdayasaṃhitā, from the sixth edition edited by Kunte and Navare (Bombay: Nirṇayasāgara, 1939) Contains  2 Commentaries. At archive.org
Swadeshi chikitsa
Machine-readable edition of the Aṣṭāṅgahṛdayasaṃhitā

ಆಯುರ್ವೇದಾಚಾರ್ಯರು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಸೀದಿ ಸೈಯದ್ ಮಸೀದಿ

ಸೀದಿ ಸೈಯದ್ ಮಸೀದಿ (ಸ್ಥಳೀಯವಾಗಿ ಸೀದಿ ಸೈಯಿದ್ ನಿ ಜಾಲಿ ಎಂದು ಜನಪ್ರಿಯವಾಗಿ ಪರಿಚಿತವಾಗಿದೆ) ಕ್ರಿ.ಶ. 1572-73 ನಲ್ಲಿ ನಿರ್ಮಿಸಲ್ಪಟ್ಟ ಭಾರತದ ಗುಜರಾತ್ ರಾಜ್ಯದ ಅಹ್ಮದಾಬಾದ್‍ನ ಅತ್ಯಂತ ಪ್ರಸಿದ್ಧ ಮಸೀದಿಗಳಲ್ಲಿ ಒಂದಾಗಿದೆ.

ಮಸೀದಿಯು ಸಂಪೂರ್ಣವಾಗಿ ಕಮಾನುಗಳುಳ್ಳದ್ದಾಗಿದೆ ಮತ್ತು ಪಾರ್ಶ್ವದಲ್ಲಿ ಹಾಗೂ ಹಿಂಭಾಗದ ಕಮಾನುಗಳ ಇದರ ಹತ್ತು ಸಂಕೀರ್ಣವಾಗಿ ಕೆತ್ತಲ್ಪಟ್ಟ ಜಾಲರಿಕೆಲಸವಿರುವ ಕಿಟಕಿಗಳಿಗೆ ಪ್ರಸಿದ್ಧವಾಗಿದೆ. ಹಿಂಭಾಗದ ಗೋಡೆಯು ಜ್ಯಾಮಿತೀಯ ವಿನ್ಯಾಸದಲ್ಲಿರುವ ಚೌಕ ಕಲ್ಲಿನಿಂದ ಚುಚ್ಚಲ್ಪಟ್ಟ ಫಲಕಗಳಿಂದ ತುಂಬಿದೆ. ಕೇಂದ್ರ ಹಜಾರದ ಪಾರ್ಶ್ವದಲ್ಲಿರುವ ಎರಡು ವಿಭಾಗಗಳು ಹೆಣೆದುಕೊಂಡ ಮರಗಳು ಮತ್ತು ಎಲೆಗೊಂಚಲು ಹಾಗೂ ಒಂದು ತಾಳೆ ಅಲಂಕಾರದ ವಿನ್ಯಾಸಗಳಲ್ಲಿ ಕೆತ್ತಲ್ಪಟ್ಟ ಜಾಲಾಕಾರದ ಕಲ್ಲಿನ ಚಪ್ಪಡಿಗಳನ್ನು ಹೊಂದಿವೆ.

ಸಂಕೀರ್ಣವಾದ ಜಾಲರಿ ಕೆಲಸವನ್ನು ನೋಡಬಹುದೆಂದು ನಿರೀಕ್ಷಿಸಲಾದ ಮಸೀದಿಯ ಕೇಂದ್ರ ಕಿಟಕಿಯನ್ನು ಕಮಾನು ಗೋಡೆ ಕಟ್ಟಿ ಮುಚ್ಚಲಾಗಿದೆ. ಮುಘಲರು ಗುಜರಾತ್ ಮೇಲೆ ದಾಳಿ ಮಾಡುವ ಮುನ್ನ ಯೋಜನೆಯ ಪ್ರಕಾರ ಮಸೀದಿಯು ಸಮಾಪ್ತಿಗೊಂಡಿಲ್ಲದಿರದಿದ್ದ ಕಾರಣದಿಂದ ಇದು ಆಗಿರಬಹುದು.

ಛಾಯಾಂಕಣ

ಉಲ್ಲೇಖಗಳು 

ಗುಜರಾತ್
ಮಸೀದಿ
ಧುವ್ಞಾಧಾರ್ ಜಲಪಾತ

ಧುವ್ಞಾಧಾರ್ ಜಲಪಾತವು (धुआंधार) ಭಾರತದ ಮಧ್ಯ ಪ್ರದೇಶ ರಾಜ್ಯದ ಜಬಲ್ಪುರ್ ಜಿಲ್ಲೆಯಲ್ಲಿರುವ ಒಂದು ಜಲಪಾತವಾಗಿದೆ.

ಧುವ್ಞಾಧಾರ್ ಶಬ್ದವು ಎರಡು ಹಿಂದಿ ಶಬ್ದಗಳಿಂದ ವ್ಯುತ್ಪನ್ನವಾಗಿದೆ - ಧುವ್ಞಾ (ಹೊಗೆ) + ಧಾರ್ (ಹರಿವು) ಅಂದರೆ ಹೊಗೆಯಂತಹ ಭಾವನೆ ಬರಿಸುವ ಜಲಪಾತ (ನೀರಿನ ಆವಿ ಅಥವಾ ಹೊಗೆ ಇಳಿತದಿಂದ ಈ ಹೊಗೆ ರೂಪಗೊಳ್ಳುತ್ತದೆ).

ಧುವ್ಞಾಧಾರ್ ಜಲಪಾತವು ನರ್ಮದಾ ನದಿಯ ಮೇಲೆ ಭೇಡಾಘಾಟ್‍ನಲ್ಲಿ ಸ್ಥಿತವಾಗಿದೆ ಮತ್ತು ಇದು ೩೦ ಮೀಟರ್ ಎತ್ತರವಿದೆ. ವಿಶ್ವಪ್ರಸಿದ್ಧ ಮಾರ್ಬಲ್ ರಾಕ್ಸ್ ಮೂಲಕ ದಾರಿ ಮಾಡಿಕೊಳ್ಳುವ ನರ್ಮದಾ ನದಿಯು ಕಿರಿದಾಗಿ ನಂತರ ಧುವ್ಞಾಧಾರ್ ಎಂದು ಕರೆಯಲ್ಪಡುವ ಜಲಪಾತದಲ್ಲಿ ಧುಮುಕುತ್ತದೆ. ಪುಟಿಯುವ ಮಂಜಿನ ರಾಶಿಯನ್ನು ಸೃಷ್ಟಿಸುವ ಈ ಧುಮುಕು ಎಷ್ಟು ಪ್ರಬಲವಾಗಿದೆಯೆಂದರೆ ಇದರ ಗರ್ಜನೆ ಬಹಳ ದೂರದಿಂದ ಕೇಳುತ್ತದೆ.

ಛಾಯಾಂಕಣ

ಉಲ್ಲೇಖಗಳು 

ಮಧ್ಯ ಪ್ರದೇಶ
ಪ್ರವಾಸಿ ಆಕರ್ಷಣೆಗಳು
ಶ್ರೀಲೀಲಾ (ನಟಿ)

ಶ್ರೀಲೀಲಾ ಕನ್ನಡ ಚಿತ್ರರಂಗದ ನಟಿ. ಎ. ಪಿ. ಅರ್ಜುನ್ ನಿರ್ದೇಶನದ
೨೦೧೯ರ ಕಿಸ್ ಚಿತ್ರದ ಮೂಲಕ ತಮ್ಮ ಸಿನಿಮಾ ಪಯಣ ಆರಂಭಿಸಿದರು. ಮೊದಲ ಚಿತ್ರದಲ್ಲೇ ಗುರುತಿಸಿಕೊಂಡ ಇವರು ನಟನೆಯ ಜೊತೆಗೆ ಪ್ರಸ್ತುತ ಬೆಂಗಳೂರಿನಲ್ಲಿ ವೈದ್ಯಕೀಯ ವಿದ್ಯಾರ್ಥಿನಿಯಾಗಿಯೂ ಅಧ್ಯಯನ ನಡೆಸುತ್ತಿದ್ದಾರೆ. .

ವೈಯಕ್ತಿಕ ಜೀವನ
ಅಮೆರಿಕದ ಮಿಚಿಗನ್ ನಲ್ಲಿ, ಶುಭಕರ್ ರಾವ್ ಸುರಪನೇನಿ ಮತ್ತು ಸ್ವರ್ಣಲತ ದಂಪತಿಗಳಿಗೆ ಜನಿಸಿದ ಶ್ರೀಲೀಲಾ ಅವರಿಗೆ ಇಬ್ಬರು ಅಣ್ಣಂದಿರು ಇದ್ದಾರೆ.

ವೃತ್ತಿಜೀವನ
ಹೊಸನಟ ವಿರಾಟ್ ಜೊತೆಗೆ ಅಭಿನಯಿಸಿದ ಕಿಸ್ ಚಿತ್ರವೇ ಲೀಲಾ ಅವರ ಮೊದಲ ಚಿತ್ರ. ಅರ್ಜುನ್ ನಿರ್ದೇಶಿಸಿದ ಈ ಚಿತ್ರ ಯಶಸ್ಸನ್ನು ಗಳಿಸಿತು.
ತಮ್ಮ ಮೊದಲ ಚಿತ್ರದ ಬಿಡುಗಡೆಗೂ ಮೊದಲೇ, ನಟ ಶ್ರೀಮುರಳಿ ಜೊತೆಗೆ ಭರಾಟೆ ಚಿತ್ರಕ್ಕೆ ನಾಯಕಿಯಾಗಿ ಲೀಲಾ ಆಯ್ಕೆಯಾದರು. ಅವರ ಎರಡೂ ಚಿತ್ರಗಳು ಗೆಲುವು ಸಾಧಿಸಿವೆ.

ಚಿತ್ರಗಳು

ಉಲ್ಲೇಖಗಳು
ಕನ್ನಡ ಚಲನಚಿತ್ರ ನಟಿಯರು
೨೦೦೧ ಜನನ
ಚಂದಗಾಲು ಬೋರಪ್ಪ

ಚಂದಗಾಲು ಬೋರಪ್ಪ (೧೯೫೪–೨೦೨೦), ನಾಡಿನ ತತ್ತ್ವಪದ ಗಾಯಕರಲ್ಲಿ ಪ್ರಮುಖರು. ತತ್ತ್ವಪದದ ಜೊತೆಜೊತೆಗೆ ಜನಪದ ಗೀತೆಗಳು, ಭಾವಗೀತೆ, ಭಕ್ತಿಗೀತೆ ಮತ್ತು ರಂಗಗೀತೆಗಳ ಹಾಡುವಿಕೆಯಲ್ಲಿ ಹೆಸರಾದವರು. 
ಮಂಡ್ಯ ತಾಲೂಕಿನ ಚಂದಗಾಲು ಗ್ರಾಮ ಹುಟ್ಟೂರಾದ್ದರಿಂದ ‘ಚಂದಗಾಲು ಬೋರಪ್ಪ’ ಎಂದೇ ಪರಿಚಿತರು.

ತತ್ತ್ವಪದ ಗಾಯಕರಾಗಿ
ತಮ್ಮದೇ ಒಂದು ತಂಡ ಕಟ್ಟಿ, ಊರೂರು ತಿರುಗಿ, ತತ್ತ್ವಪದಗಳನ್ನು ಜನರಿಗೆ ತಲುಪಿಸಲು ಅಹರ್ನಿಶಿ ದುಡಿದವರು ಬೋರಪ್ಪ. ಸಂತ ಶಿಶುನಾಳ ಶರೀಫ, ಗುರು ಮಹಾಂತೇಶ, ಕನಕದಾಸ ಮೊದಲಾದವರ ಹಾಡುಗಳನ್ನು ದಕ್ಷಿಣ ಕರ್ನಾಟಕದಲ್ಲಿ, ಅದರಲ್ಲೂ ಮಂಡ್ಯ, ಮೈಸೂರು ಭಾಗದಲ್ಲಿ ಜನಪ್ರಿಯವಾಗಿಸಿದವರಲ್ಲಿ ಬೋರಪ್ಪನವರು ಪ್ರಮುಖರು. 
ಅವರು ಕೊಟ್ಟ ವೇದಿಕೆ ಕಾರ್ಯಕ್ರಮಗಳು ಅಸಂಖ್ಯ.
ಬೋರಪ್ಪನವರು ತಾವು ಕಲಿತ ತತ್ತ್ವಪದಗಳನ್ನು ಸಂರಕ್ಷಿಸುವ ಸಲುವಾಗಿ, "ಶರಣ ತತ್ತ್ವಪದ ಸಾರ" ಎಂಬ ಪುಸ್ತಕವನ್ನು ಸಂಪಾದಿಸಿ, 2012ರಲ್ಲಿ ಪ್ರಕಟಿಸಿದರು.  ಅದಕ್ಕೂ ಮೊದಲು "ಅಕ್ಕ ನೋಡಕ್ಕ" ಮತ್ತು "ಗಂಡಗಂಜಿ ಬದುಕು ಮಾಡಮ್ಮ" ಎಂಬ ತತ್ತ್ವಪದಗಳ ಧ್ವನಿಸುರುಳಿಗಳನ್ನು ಹೊರತಂದರು.

ಪ್ರಶಸ್ತಿಗಳು
ಹಲವಾರು ಪುರಸ್ಕಾರಗಳಿಗೆ ಬೋರಪ್ಪ ಪಾತ್ರರಾಗಿದ್ದಾರೆ. ಕೆಲವು ಇಲ್ಲಿವೆ. 
 2015 - ಮಂಡ್ಯ ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ
 2014 - ಜಾನಪದ ಲೋಕ ಪ್ರಶಸ್ತಿ
 ತತ್ತ್ವಪದ ಗಾರುಡಿಗ ಬಿರುದು
ಇತ್ಯಾದಿ.

ಉಲ್ಲೇಖಗಳು

1954
ಜನಪದ_ಕಲಾವಿದರು
೨೦೨೦ ನಿಧನ
೧೯೫೪ ಜನನ
ವರ್ಗ : ತತ್ವ್ತಪದಕಾರರು
ವರ್ಗ : ಜನಪದ ಗಾಯಕರು

ಬಾಹ್ಯಕೊಂಡಿಗಳು
ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಮದನ್ ಮೆಹೆಲ್

ಮದನ್ ಮೆಹೆಲ್ ಜಬಲ್ಪುರ್‌ನ ಒಂದು ಉಪನಗರ ಪ್ರದೇಶವಾಗಿದ್ದು ಐತಿಹಾಸಿಕ ದುರ್ಗಾವತಿ ಕೋಟೆಗೆ ಪ್ರಸಿದ್ಧವಾಗಿದೆ.

ಜಬಲ್ಪುರ್ ಪಟ್ಟಣದಲ್ಲಿನ ಒಂದು ಗುಡ್ಡದ ಮೇಲೆ ಸ್ಥಿತವಾಗಿರುವ ಈ ಚಿಕ್ಕದಾದ ಆಕರ್ಷಕ ಕೋಟೆಯು ರಾಜ್‍ಗೋಂಡ್ ಅರಸರದ್ದಾಗಿದೆ. ಇದು ಹೆಚ್ಚಾಗಿ ದಾಳಿಕೋರರ ಬಗ್ಗೆ ಜಾಗರೂಕರಾಗಿರಲು ಸಿಪಾಯಿಗಳಿರುವಂಥ ಒಂದು ನೆಲೆಯಾಗಿತ್ತು. ಈ ಕೋಟೆಯು ಕ್ರಿ.ಶ. ೧೧ನೇ ಕಾಲದ್ದೆಂದು ನಂಬಲಾಗಿದೆ. ಈ ಕೋಟೆಯು ಗೋಂಡ್ ರಾಣಿಯಾದ ರಾಣಿ ದುರ್ಗಾವತಿ ಮತ್ತು ಅವಳ ಮಗ ವೀರ್ ನಾರಾಯಣ್‍ನೊಂದಿಗೆ ಸಂಬಂಧಿತವಾಗಿದೆ. ರಾಣಿ ದುರ್ಗಾವತಿ ಮುಘಲರ ವಿರುದ್ಧ ಹೋರಾಡುತ್ತ ಅಂತಿಮವಾಗಿ ಮೃತಳಾದಳು ಮತ್ತು ಭಾರತೀಯ ಇತಿಹಾಸದಲ್ಲಿ ಹುತಾತ್ಮೆ ಎಂದು ಪ್ರಶಂಸಿಸಲ್ಪಟ್ಟಿದ್ದಾಳೆ. ಅವಳು ಜಬಲ್ಪುರ್ ಸುತ್ತಲು ಹರಡಿದ ಅಸಂಖ್ಯಾತ ದೇವಾಲಯಗಳು ಮತ್ತು ಹೊಂಡಗಳನ್ನು ಕೂಡ ನಿರ್ಮಿಸಿದಳು, ಮುಖ್ಯವಾಗಿ ಅವಳ ಗರ್ಹಾ ಸಂಸ್ಥಾನದ ಸುತ್ತ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 
 nativeplanet

ಮಧ್ಯ ಪ್ರದೇಶ
ಪ್ರವಾಸಿ ಆಕರ್ಷಣೆಗಳು
ಗಢ್ ಪಂಚ್‍ಕೋಟ್

ಗಢ್ ಪಂಚ್‍ಕೋಟ್ ಭಾರತದ ಪೂರ್ವ ಭಾಗದ ಪಶ್ಚಿಮ ಬಂಗಾಳ ರಾಜ್ಯದ ಪುರುಲಿಯಾ ಜಿಲ್ಲೆಯಲ್ಲಿನ ಪಂಚೇತ್ ಗುಡ್ಡದ ತಪ್ಪಲಿನಲ್ಲಿ ಸ್ಥಿತವಾಗಿರುವ ಒಂದು ಪಾಳುಬಿದ್ದ ಕೋಟೆಯಾಗಿದೆ. ಪಂಚ್‍ಕೋಟ್ ಅರಮನೆಯ ಅವಶೇಷಗಳು ೧೮ನೇ ಶತಮಾನದಲ್ಲಿ ನಡೆದ ಬಾರ್ಗಿ ದಾಳಿಗೆ ಮೂಕ ಪ್ರಮಾಣವಾಗಿವೆ.

ಕೋಟೆಯ ನಿರ್ಮಾಣದಲ್ಲಿ ನೈಸರ್ಗಿಕ ಮತ್ತು ಮಾನವ ನಿರ್ಮಿತ ಸಂಪನ್ಮೂಲಗಳ ಸಂಯೋಗವನ್ನು ಬಳಸಲಾಗಿತ್ತು.

ಲಕ್ಷಣಗಳು

ದೇವಾಲಯಗಳು 
ದೇವಾಲಯಗಳು ವೈಷ್ಣವ ಪಂಥದ ಕಡೆ ರಾಜನ ಒಲವನ್ನು ಪ್ರತಿಬಿಂಬಿಸುತ್ತವೆ. ದೇವಾಲಯಗಳಿಂದ ಸ್ಪಷ್ಟವಾಗಿರುವ ಎರಡು ವಿಶಿಷ್ಟ ವಾಸ್ತುಕಲಾ ಶೈಲಿಗಳೆಂದರೆ ಬಿಷ್ಣುಪುರಿ ಶೈಲಿ ಮತ್ತು ಕಲ್ಲಿಬಂಡೆಗಳನ್ನು ಬಳಸುವ ಹೆಚ್ಚು ಹಳೆಯದಾದ ವಾಸ್ತುಕಲಾ ಶೈಲಿ.

ಕಾವಲುಗಾರನ ವಸತಿ 
ಇದು ಸಮುದ್ರ ಮಟ್ಟಕ್ಕಿಂತ ೬೦೦ ಅಡಿ ಮೇಲೆ ಪಂಚ್‍ಕೋಟ್ ಗುಡ್ಡದ ಮಧ್ಯದಲ್ಲಿದೆ.

ರಕ್ಷಣಾ ಅಗಳು 
ಸಿಂಘ ದ್ವಾರ ಈ ಪ್ರದೇಶಕ್ಕೆ ಏಕೈಕ ಪ್ರವೇಶದ್ವಾರವಾಗಿತ್ತು. ಇಂದು ಈ ಅಗಳು ಕೇವಲ ಒಂದು ಕೊಳವಾಗಿ ಉಳಿದುಕೊಂಡಿದೆ.

ಅರಮನೆ – ರಾನಿ ಮೆಹೆಲ್ 
ಇದರ ಬಗ್ಗೆ ಬಹಳ ಮಾಹಿತಿ ಲಭ್ಯವಿಲ್ಲ ಆದರೆ ಸುಮಾರು ೨೦,೦೦೦ ಚದರಡಿಯುದ್ದಕ್ಕೆ ಹರಡಿರುವ ಕಮಾನುಗಳು ಮತ್ತು ಕಂಬಗಳನ್ನು ಪರಿಗಣಿಸಿದರೆ ಅರಮನೆಯು ಬೃಹತ್ ರಚನೆಯಾಗಿದ್ದಿರಬೇಕು.

ಛಾಯಾಂಕಣ

ಉಲ್ಲೇಖಗಳು 
Garh Panchakot

ಹೊರಗಿನ ಕೊಂಡಿಗಳು 
 See pictures of Garh Panchakot
 See video of Garh Panchakot

ಪಶ್ಚಿಮ ಬಂಗಾಳ
ಶ್ರೀಪ್ರಿಯ

ಶ್ರೀಪ್ರಿಯ (5 ಮಾರ್ಚ್ 1956), ದಕ್ಷಿಣ ಭಾರತದ ಪ್ರಸಿದ್ಧ ನಟಿ. ತಮ್ಮ ನಟನಾವೃತ್ತಿಯನ್ನು ತೆಲುಗು ಚಿತ್ರವೊಂದರಿಂದ ಆರಂಭಿಸಿದ ಶ್ರೀಪ್ರಿಯ ತಮಿಳು, ಕನ್ನಡ, ಮಲಯಾಳಂ ಮತ್ತು ಹಿಂದಿ ಭಾಷೆಯ ಸುಮಾರು 300ಕ್ಕೂ ಹೆಚ್ಚಿನ ಚಿತ್ರಗಳಲ್ಲಿ ನಟಿಸಿದ್ದಾರೆ. ನಟಿಯಾಗಿ ಮಾತ್ರವಲ್ಲದೆ, ನಿರ್ದೇಶನದಲ್ಲೂ ಯಶ ಕಂಡಿದ್ದಾರೆ.

ವೈಯಕ್ತಿಕ ಜೀವನ
ಚೆನ್ನೈನಲ್ಲಿ ಸಂಗೀತ ಪರಂಪರೆಯ ಕುಟುಂಬದಲ್ಲಿ ಹುಟ್ಟಿದ ಶ್ರೀಪ್ರಿಯಾರ ಹುಟ್ಟುಹೆಸರು ಅಲಮೇಲು. ಚಿಕ್ಕ ವಯಸ್ಸಿನಲ್ಲೇ ಶಾಸ್ತ್ರೀಯ ನೃತ್ಯವನ್ನು ಕಲಿತ ಶ್ರೀಪ್ರಿಯ ಕರ್ನಾಟಕ ಸಂಗೀತವನ್ನೂ ಅಭ್ಯಾಸ ಮಾಡಿದರು. ಪ್ರಸಿದ್ಧ ನೃತ್ಯಪಟು, ಪದ್ಮಶ್ರೀ ಪುರಸ್ಕೃತರಾದ 'ದಂಡಾಯುಧಪಾಣಿ ಪಿಳ್ಳೈ' ಇವರ ಕುಟುಂಬದವರೇ ಆಗಿದ್ದರು.

1988ರಲ್ಲಿ ರಾಜಕುಮಾರ್ ಸೇತುಪತಿಯವರನ್ನು ಆಂಧ್ರಪ್ರದೇಶದ ದೇವಸ್ಥಾನವೊಂದರಲ್ಲಿ ಮದುವೆಯಾದ ಶ್ರೀಪ್ರಿಯ ಅವರಿಗೆ ಇಬ್ಬರು ಮಕ್ಕಳಿದ್ದಾರೆ.

ವೃತ್ತಿ
ನಟಿಯಾಗಿ
ನಟಿಯಾಗಿ ಮೊದಲು ಕಾಣಿಸಿಕೊಂಡದ್ದು 1973ರ 'ವೈಶಾಲಿ' ಎಂಬ ತೆಲುಗು ಚಿತ್ರದಲ್ಲಿ. ಆ ಬಳಿಕ 1974ರ ತಮಿಳು ಚಿತ್ರ 'ಮುರುಗನ್ ಕಾಟ್ಟಿಯ ವಳಿ'. ಮುಂದೆ ಶ್ರೀಪ್ರಿಯ ತಮಿಳು ಚಿತ್ರಗಳ ಯಶಸ್ವೀ ನಾಯಕಿಯಾದರು. 1977ರಲ್ಲಿ ಬಿಡುಗಡೆಯಾದ ಕಮಲ್ ಹಾಸನ್ ಜೊತೆಗೆ ನಟಿಸಿದ 'ಅವಳ್ ಅಪ್ಪಡಿದಾನ್' ಚಿತ್ರ ಶ್ರೀಪ್ರಿಯ ಅವರಿಗೆ ಜನಪ್ರಿಯತೆ ತಂದಿತು. 
ಆ ಬಳಿಕ ತೆಲುಗು, ಮಲಯಾಳಂ ಚಿತ್ರಗಳಲ್ಲಿ ನಟಿಸುತ್ತಾ ಬಂದ ಶ್ರೀಪ್ರಿಯ ಅವರ ಮೊದಲ ಕನ್ನಡ ಚಿತ್ರ 'ಮರಿಯಾ ಮೈ ಡಾರ್ಲಿಂಗ್'(1980).

ನಿರ್ದೇಶಕಿಯಾಗಿ
ಶ್ರೀಪ್ರಿಯ ನಿರ್ದೇಶಿಸಿದ ಮೊದಲ ಚಿತ್ರ 1984ರ ತಮಿಳು ಚಿತ್ರ 'ಶಾಂತಿ ಮುಹೂರ್ತಮ್'. 
ಈವರೆಗೆ ಅವರು ನಿರ್ದೇಶಿಸಿರುವ ಒಟ್ಟು ಚಿತ್ರಗಳ ಸಂಖ್ಯೆ 6. ಅವುಗಳಲ್ಲಿ ಕನ್ನಡದ 'ನಾಗಿಣಿ'(1991) ಮತ್ತು ತೆಲುಗಿನ 'ದೃಶ್ಯಮ್'(2014) ಕೂಡ ಸೇರಿವೆ.

ಕನ್ನಡದಲ್ಲಿ 
ಶ್ರೀಪ್ರಿಯ ನಟಿಸಿದ ಮೊದಲ ಕನ್ನಡ ಚಿತ್ರ 1980ರಲ್ಲಿ ಬಿಡುಗಡೆಯಾದ "ಮರಿಯಾ ಮೈ ಡಾರ್ಲಿಂಗ್". ಕನ್ನಡ ಮತ್ತು ತಮಿಳು ಎರಡೂ ಭಾಷೆಗಳಲ್ಲಿ ತಯಾರಾದ ಈ ಚಿತ್ರದಲ್ಲಿ ಕಮಲ್ ಹಾಸನ್ ನಾಯಕನಟರಾಗಿದ್ದರು. ತನ್ನ ತಾಯಿಯ ಕೊಲೆಗಾರರ ಮೇಲೆ ಸೇಡು ತೀರಿಸಿಕೊಳ್ಳುವ ಮಗಳ ಪಾತ್ರದಲ್ಲಿ ಶ್ರೀಪ್ರಿಯ ನಟಿಸಿದರು. 

"ಜಿಮ್ಮಿಗಲ್ಲು"(1982) ಶ್ರೀಪ್ರಿಯ ನಟಿಸಿದ ಎರಡನೇ ಕನ್ನಡ ಚಿತ್ರ. ಈ ಚಿತ್ರದಲ್ಲಿ ನ್ಯಾಯಕ್ಕಾಗಿ ಹೋರಾಡುವ ವಕೀಲೆಯ ಪಾತ್ರ ನಿರ್ವಹಿಸುವ ನಾಯಕಿಯಾಗಿ ವಿಷ್ಣುವರ್ಧನ್ ಜೊತೆ ಶ್ರೀಪ್ರಿಯ ನಟಿಸಿದರು. 

ವಿಷ್ಣುವರ್ಧನ್, ಅಂಬರೀಷ್, ಲೋಕೇಶ್, ಸುರೇಶ್ ಹೆಬ್ಳಿಕರ್, ಅನಂತನಾಗ್ ಮುಂತಾವರೊಂದಿಗೆ ಶ್ರೀಪ್ರಿಯ ಅವರು ನಟಿಸಿದ್ದಾರೆ. ಕನ್ನದಲ್ಲಿ ಅವರು ನಟಿಸಿರುವ ಬಹುಪಾಲು ಹಾಡುಗಳನ್ನು ಖ್ಯಾತ ಗಾಯಕಿ ವಾಣಿ ಜಯರಾಂ ಹಾಡಿದ್ದಾರೆ.

ಪ್ರಶಸ್ತಿಗಳು
 ಅವಳ್ ಅಪ್ಪಡಿದಾನ್ ಚಿತ್ರದ ನಟನೆಗೆ ತಮಿಳುನಾಡು ರಾಜ್ಯದ ಅತ್ತ್ಯುತ್ತಮ ನಟಿ ರಾಜ್ಯ ಪ್ರಶಸ್ತಿ
 1985 - ತಮಿಳುನಾಡು ಸರ್ಕಾರದಿಂದ 'ಕಲೈಮಾಮಣಿ ಪುರಸ್ಕಾರ'

ಉಲ್ಲೇಖಗಳು

೧೯೫೬ ಜನನ
ಕನ್ನಡ ಚಲನಚಿತ್ರ ನಟಿಯರು
ಕನ್ನಡ ಚಲನಚಿತ್ರ ನಿರ್ದೇಶಕರು
ಭಾರತೀಯ ಚಲನಚಿತ್ರ ನಟಿಯರು

ಹೊರಗಿನ ಕೊಂಡಿಗಳು
ಖುಷಿ ರವಿ (ನಟಿ)

ಖುಷಿ ರವಿ(English:Khushi Ravi), ಕನ್ನಡ ಚಲನಚಿತ್ರಗಳಲ್ಲಿ ನಟಿಸುತ್ತಿರುವ ನಟಿ. ಖುಷಿ ನಟಿಸಿದ "ದಿಯಾ"(2020) ಚಿತ್ರವು ಅವರಿಗೆ ಜನಪ್ರಿಯತೆ ತಂದುಕೊಟ್ಟಿತು.

ವೈಯಕ್ತಿಕ ಜೀವನ
ಬೆಂಗಳೂರಿನಲ್ಲಿ, ಮದ್ದೂರು ಮೂಲದ ರವಿ ಮತ್ತು ಶೋಭಾ ದಂಪತಿಗಳಿಗೆ ಜನಿಸಿದ ಖುಷಿ, ಬಯೋಟೆಕ್ನಾಲಜಿ ಪದವೀಧರೆ. ರಾಕೇಶ್ ಎಂಬುವರನ್ನು ಮದುವೆಯಾದ ಇವರು, ಹೆಣ್ಣು ಮಗುವೊಂದರ ತಾಯಿ.

ನಟಿಯಾಗಿ
ರಂಗಭೂಮಿಯಲ್ಲಿ ತೊಡಗಿಕೊಂಡ ಖುಷಿ, ಮಂಡ್ಯ ರಮೇಶ್ ನಡೆಸುವ ನಟನ ರಂಗಸಂಸ್ಥೆಯ ಜೊತೆಗೆ ಗುರುತಿಸಿಕೊಂಡವರು. ರಂಗಭೂಮಿಯಿಂದ ಸಿನಿಮಾ ಜಗತ್ತಿಗೆ ಬಂದ ಖುಷಿ ಅವರ ಮೊದಲ ಚಿತ್ರ 2016ರ, ಜ್ಯೋತಿರಾವ್ ಮೋಹಿತ್ ನಿರ್ದೇಶಿಸಿದ "ದಿ ಗ್ರೇಟ್ ಸ್ಟೋರಿ ಆಫ್ ಸೋಡಾಬುಡ್ಡಿ". 

ಖುಷಿ ಅವರ ಎರಡನೇ ಚಿತ್ರ 2020ರಲ್ಲಿ ತೆರೆಕಂಡ, ಕೆ. ಎ. ಅಶೋಕ ನಿರ್ದೇಶಿಸಿದ,  "ದಿಯಾ". ಚಿತ್ರದ ಶೀರ್ಷಿಕೆಯ ಪಾತ್ರ ಮಾಡಿದ ಖುಷಿ, ಪ್ರೇಕ್ಷಕವರ್ಗದಿಂದ 'ದಿಯಾ' ಎಂದೇ ಗುರುತಿಸಿಕೊಂಡರು. ಈ ಚಿತ್ರದ ಮೂಲಕ ಜನಮನ್ನಣೆಗೆ ಪಾತ್ರರಾದರು. 2020ನೇ ವರ್ಷದಲ್ಲಿ, ಅಂತರ್ಜಾಲದಲ್ಲಿ ಬಳಕೆದಾರರು ಅತಿಹೆಚ್ಚು ಹುಡುಕಾಡಿದ ಕಲಾವಿದರಲ್ಲಿ ಒಬ್ಬರಾಗಿ ಟ್ರೆಂಡಿಂಗ್ ನಲ್ಲಿದ್ದರು.

ಚಿತ್ರಗಳು

೧೯೯೩
ಕನ್ನಡ ಚಲನಚಿತ್ರ ನಟಿಯರು

ಉಲ್ಲೇಖಗಳು
ನೀರ್‌ಮಹಲ್

ನೀರ್‌ಮಹಲ್ (ಟ್ವಿಜಿಲಿಕ್ಮಾ ನುಯುಂಗ್) (ಅಂದರೆ "ನೀರಿನ ಅರಮನೆ") ತ್ರಿಪುರಾ ರಾಜ್ಯದ ಮಹಾರಾಜ ಬೀರ್ ಬಿಕ್ರಮ್ ಕಿಶೋರ್ ಮಾಣಿಕ್ಯ ದೇಬ್‍ಬರ್ಮ ಕಟ್ಟಿದ ಪೂರ್ವದ ಒಂದು ಅರಸರ ಅರಮನೆಯಾಗಿದೆ. ಇದು ಟ್ವಿಜಿಲಿಕ್ಮಾ (ಈಗ ರುದ್ರಸಾಗರ್ ಎಂದು ಕರೆಯಲ್ಪಡುತ್ತದೆ) ಸರೋವರದ ಮಧ್ಯದಲ್ಲಿದೆ. ಇದರ ನಿರ್ಮಾಣ 1930ರಲ್ಲಿ ಶುರುವಾಗಿ 1938ರಲ್ಲಿ ಮುಗಿಯಿತು. ಇದು ತ್ರಿಪುರದ ರಾಜಧಾನಿ ಅಗರ್ತಲದಿಂದ ೫೩ ಕಿಲೋಮೀಟರ್ ದೂರದ ಮೇಲಾಘರ್‌ನಲ್ಲಿ ಸ್ಥಿತವಾಗಿದೆ. ಈ ಅರಮನೆಯು ಹಿಂದೂ ವಾಸ್ತುಕಲಾ ಶೈಲಿಯನ್ನು ಅಳವಡಿಸಿಕೊಂಡಿದೆ.

ನೀರ್‌ಮಹಲ್‌ನ್ನು ಬೇಸಿಗೆಯ ನಿವಾಸವಾಗಿ ನಿರ್ಮಿಸಲಾಯಿತು. ಭವ್ಯವಾದ ರುದ್ರಸಾಗರ ಸರೋವರದ ಮಧ್ಯದಲ್ಲಿ ಒಂದು ಅರಮನೆಯನ್ನು ಕಟ್ಟಿಸುವ ವಿಚಾರ ಮಹಾರಾಜ ಬೀರ್ ಬಿಕ್ರಮ್ ಕಿಶೋರ್ ಮಾಣಿಕ್ಯ ದೇಬ್‍ಬರ್ಮದರಾಗಿತ್ತು.

ಅರಮನೆಯನ್ನು ಎರಡು ಭಾಗಗಳಾಗಿ ವಿಭಜಿಸಲಾಗುತ್ತದೆ. ಅರಮನೆಯ ಪಶ್ಚಿಮ ಪಾರ್ಶ್ವವನ್ನು ಅಂದರ್ ಮಹಲ್ ಎಂದು ಕರೆಯಲಾಗುತ್ತದೆ. ಇದನ್ನು ಅರಸರ ಕುಟುಂಬಕ್ಕಾಗಿ ನಿರ್ಮಿಸಲಾಗಿತ್ತು. ಪೂರ್ವ ಪಾರ್ಶ್ವವು ಬಯಲು ರಂಗಮಂದಿರವಾಗಿದ್ದು ಇಲ್ಲಿ ಮಹಾರಾಜರು ಮತ್ತು ಅವರ ರಾಜವಂಶದ ಕುಟುಂಬಗಳ ಮನೋರಂಜನೆಗಾಗಿ ನಾಟಕ, ರಂಗಭೂಮಿ, ನೃತ್ಯ ಮತ್ತು ಇತರ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಆಯೋಜಿಸಲಾಗುತ್ತಿತ್ತು. ಅರಮನೆಯು ಒಟ್ಟು ೨೪ ಕೋಣೆಗಳನ್ನು ಹೊಂದಿದೆ.

ಉಲ್ಲೇಖಗಳು 

ತ್ರಿಪುರ
ಮರ್ಲಿನ್ ಮನ್ರೋ

ಮರ್ಲಿನ್ ಮನ್ರೋ(ಜೂನ್ 1, 1926 - ಆಗಸ್ಟ್ 4, 1962), ಅಮೆರಿಕದ ಅತ್ಯಂತ ಜನಪ್ರಿಯ ನಟಿ, ಗಾಯಕಿ. ಚಲನಚಿತ್ರ ಮತ್ತು ಮಾಧ್ಯಮಗಳಲ್ಲಿ ನಗ್ನತೆ ಮತ್ತು ಮೈಮಾಟ ಪ್ರದರ್ಶನ ವಿಚಾರಗಳ ಬಗೆಗಿದ್ದ ಬಹುಪಾಲು ನಂಬಿಕೆಗಳನ್ನು ಬದಲು ಮಾಡಿದ ರೂಪದರ್ಶಿ ಮನ್ರೋ. ಸತ್ತು ದಶಕಗಳೇ ಕಳೆದರೂ ಜನಪ್ರಿಯತೆ ಸ್ವಲ್ಪವೂ ಮಾಸಿಲ್ಲ ಎಂಬುದಕ್ಕೆ ಇಂದಿಗೂ ಮರ್ಲಿನ್ ಬಳಸಿದ ವಸ್ತುಗಳನ್ನು ಲಕ್ಷಗಟ್ಟಲೆ ಹಣ ನೀಡಿ ಮುಗಿಬಿದ್ದು ಕೊಳ್ಳುವ ಸುದ್ದಿಗಳೇ ಸಾಕ್ಷಿ.

ಹುಟ್ಟು-ಬಾಲ್ಯ
1 ಜೂನ್, 1926ರಂದು ಲಾಸ್ ಏಂಜಲಿಸಿನ ಆಸ್ಪತ್ರೆಯೊಂದರಲ್ಲಿ ನೋರ್ಮಾ ಜೀನ್ ಮಾರ್ಟನ್ಸನ್ ಆಗಿ ಜನಿಸಿದ ಮನ್ರೋ ಅವರ ತಾಯಿ 'ಗ್ಲಾಡೀಸ್ ಪರ್ಲ್ ಬೇಕರ್'. ತಂದೆ 'ಮಾರ್ಟಿನ್ ಎಡ್ವ್ವರ್ಡ್ ಮಾರ್ಟನ್ಸನ್', ವಿಚ್ಛೇದನ ಕೊಟ್ಟು ದೂರ ಸರಿದಿದ್ದರು. ಮಾನಸಿಕ ಸ್ತಿಮಿತತೆ ಕಳೆದುಕೊಂಡು ತಾಯಿ ಆಸ್ಪತ್ರೆ ಸೇರಿದ ಮೇಲೆ ಬಾಲಕಿ ಮನ್ರೋ ಅವರಿವರ ಆಶ್ರಯದಲ್ಲಿ ಬೆಳೆದರು.
ಮನ್ರೋ ತಾಯಿಯ ಹತ್ತಿರದ ಗೆಳತಿ 'ಗ್ರೇಸ್ ಗೋಡ್ಡರ್ಡ್' ಕಾಳಜಿಯಿಂದ ಬೆಳೆಸಿದರು. ಸ್ವಂತ ಕುಟುಂಬದ ಒಡನಾಟವಿಲ್ಲದೆ ಅನಾಥೆಯಂತೆ ಬೆಳೆದ ಮನ್ರೋ, ಒಂಟಿತನದ ಜೊತೆಗೆ ಚಿಕ್ಕ ವಯಸ್ಸಿನಲ್ಲೇ ದೈಹಿಕ ಕಿರುಕುಳಗಳನ್ನು ಅನುಭವಿಸಬೇಕಾಯಿತು.

ವೈವಾಹಿಕ ಜೀವನ
ತಮ್ಮ 16ನೇ ವಯಸ್ಸಿನಲ್ಲಿ ನೆರೆಮನೆಯ 21 ವರ್ಷದ ಹುಡುಗ, ಕಾರ್ಖಾನೆಯೊಂದರಲ್ಲಿ ಕೆಲಸ ಮಾಡುತ್ತಿದ್ದ ಜೇಮ್ಸ್ ಡಾಪರ್ಟಿಯನ್ನು ಮದುವೆಯಾದ ಮನ್ರೋ ಶಾಲೆ ಬಿಟ್ಟು ಗೃಹಿಣಿಯಾದರು. ಆದರೆ, ನಟಿಯಾಗಲು ಹೊರಟ ತನ್ನ ಹೆಂಡತಿಯ ಇಚ್ಛೆಯನ್ನು ಒಪ್ಪದ ಜೇಮ್ಸ್ ನಿಂದ 1946ರಲ್ಲಿ ಮನ್ರೋ ವಿಚ್ಛೇದನ ಪಡೆದರು.

ನಟಿಯಾಗಿ ಪ್ರಸಿದ್ಧಿಗೆ ಬಂದ ಮನ್ರೋ ಬೇಸ್ ಬಾಲ್ ಆಟಗಾರ ಜೋ ಡಿಮ್ಯಾಗಿಯೋ ಅವರನ್ನು 1954ರಲ್ಲಿ ಮದುವೆಯಾದರು. ಆದರೆ ಚಿತ್ರವೊಂದರ ಚಿತ್ರೀಕರಣದ ವೇಳೆಯಲ್ಲಿ ಮನ್ರೋ ಧರಿಸಿದ್ದ ವಸ್ತ್ರ ಗಾಳಿಗೆ ಮೇಲೆ ಹಾರಿ, ಅದನ್ನು ತಡೆಯಲೆತ್ನಿಸುವ ಮನ್ರೋ ಚಿತ್ರಗಳು ಎಲ್ಲಡೆ ಹರಿದಾಡಿ ದೊಡ್ಡ ವಿಷಯವಾಯಿತು. ಇಂದರಿಂದ ಕುಪಿತಗೊಂಡ ಜೋ 1955ರಲ್ಲಿ ತಮ್ಮ ಸಂಬಂಧ ಮುರಿದರು.

ಮನ್ರೋ ಅವರ ಮೂರನೇ ಮದುವೆ ಅಮೆರಿಕದ ಖ್ಯಾತ ನಾಟಕಕಾರ ಆರ್ಥರ್ ಮಿಲ್ಲರ್ ಅವರೊಂದಿಗೆ 1956ರಲ್ಲಿ ಆಯಿತು. ಅಲ್ಲಿಂದ ಮನ್ರೋ ಜುಡಾಯಿಸಂ ಪಂಥಕ್ಕೆ ಬದ್ಧರಾದರು. ನಿದ್ರಾಹೀನತೆಯಿಂದ ಬಳಲುತ್ತಿದ್ದ ಮನ್ರೋ ಸಾಕಷ್ಟು ಮಾದಕ ವಸ್ತುಗಳಿಗೆ ಒಗ್ಗಿಕೊಂಡಿದ್ದರು. ಕೊನೆಗೆ 1961ರಲ್ಲಿ ಅರ್ಥರ್ ಅವರಿಂದಲೂ ದೂರವಾದ ಮನ್ರೋ ಒಂಟಿಯಾದರು.

ಉಲ್ಲೇಖಗಳು

ಚಲನಚಿತ್ರ ನಟಿಯರು
ಶುಕ್ತೊ

ಶುಕ್ತೊ (ಬಂಗಾಳಿ: শুক্তো) ಬಂಗಾಳಿ ಪಾಕಶೈಲಿಯಲ್ಲಿ ಒಂದು ಜನಪ್ರಿಯ ತರಕಾರಿ ಖಾದ್ಯವಾಗಿದೆ. ಭಾರತದ ಪಶ್ಚಿಮ ಬಂಗಾಳ ರಾಜ್ಯ ಮತ್ತು ನೆರೆ ದೇಶ ಬಾಂಗ್ಲಾದೇಶದಲ್ಲಿ ಇದನ್ನು ಸಾಮಾನ್ಯವಾಗಿ ಅನ್ನದೊಂದಿಗೆ ಬಡಿಸಲಾಗುತ್ತದೆ. ಇದು ಸ್ವಲ್ಪ ಕಹಿ ರುಚಿಯನ್ನು ಹೊಂದಿದ್ದು ಇದನ್ನು ಅನ್ನಪ್ರಾಶನ ಅಥವಾ ಮದುವೆಗಳಂತಹ ವಿಶೇಷವಾಗಿ ಬಂಗಾಳಿ ಸಾಮಾಜಿಕ ಸಮಾರಂಭಗಳ ಔತಣಗಳಲ್ಲಿ ಸಾಂಪ್ರದಾಯಿಕ ಬಂಗಾಳಿ ಥಾಲಿಯ ಭಾಗವಾಗಿ ಬಡಿಸಲಾಗುತ್ತದೆ.

ಶುಕ್ತೊ ಅಸಂಖ್ಯಾತ ಭಿನ್ನ ರೂಪಗಳನ್ನು ಹೊಂದಿದೆ ಮತ್ತು ಇದನ್ನು ವಿಭಿನ್ನ ಬಗೆಗಳಲ್ಲಿ ತಯಾರಿಸಬಹುದು.

ದೂಧ್ ಶುಕ್ತೊ ಒಂದು ಜನಪ್ರಿಯ ಬಗೆಯಾಗಿದ್ದು ಖಾದ್ಯದ ಕಹಿ ರುಚಿಯನ್ನು ತಗ್ಗಿಸಲು ಇದನ್ನು ಹಾಲಿನಿಂದ ತಯಾರಿಸಲಾಗುತ್ತದೆ.

ಕೆಲವು ಬಗೆಗಳನ್ನು ವಿಭಿನ್ನ ಗಾತ್ರಗಳ ಮೀನುಗಳಿಂದ ತಯಾರಿಸಲಾಗುತ್ತದೆ. ಅಂತಹ ಬಗೆಗಳು ಸಾಮಾನ್ಯವಾಗಿ ಸಸ್ಯಾಹಾರಿ ಬಗೆಗಳಲ್ಲಿ ಇಲ್ಲದಿರುವ ಅರಿಸಿನವನ್ನು ಬಳಸುತ್ತವೆ. ಕೆಲವು ಬಗೆಗಳು ಕಹಿ ತರಕಾರಿಗಳನ್ನು ಕೂಡ ಬಿಟ್ಟುಬಿಡುತ್ತವೆ. ಬದಲಾಗಿ ಕಹಿ ರುಚಿಯನ್ನು ಉಳಿಸಿಡಲು ಇವನ್ನು ಸಾಮಾನ್ಯವಾಗಿ ಮೆಂತೆ ಬೀಜಗಳಿಂದ ತಯಾರಿಸಲಾಗುತ್ತದೆ.

ಉಲ್ಲೇಖಗಳು 

ಖಾದ್ಯ, ತಿನಿಸು